EH Bildu Amasa-Villabona - Euskal Herria\nKaleetan pentsiodunekin bat egin ostean, PNV eta PSE-k pentsio txikienak osatzearen kontra bozkatu dute legebiltzarrean\nAzken eguneraketa: 22 Martxoa 2018\nNerea Kortajarena EH Bilduko legebiltzarkidea, pentsioak osatzeko proposamena azaltzen\nAzken eguneraketa: 05 Otsaila 2018\nAzken eguneraketa: 27 Azaroa 2017\nAzken eguneraketa: 28 Martxoa 2019\nAzken eguneraketa: 22 Azaroa 2017\nAzken eguneraketa: 12 Martxoa 2019\nEuskal Herriko mugimendu feministako hainbat ordezkarik pasa den martxoaren 8ko greba feministaren balorazio publikoa egin zuten Donostian. Hau da kaleratu duten oharra bere osotasunean:\nMugimendu feministako kideak Donostian egindako agerraldi publikoan\nUdalbiltza Euskal Herriaren eraikuntza nazionalerako tresna garrantzitsua dela berretsi dugu\nPasa den larunbatean Udalbiltzaren Batzar Nagusia egin zen Hernaniko Orona-ko antzokian. Euskal Herri osoko bazter guztietatik etorritako ehundaka alkate eta zinegotzik parte hartu zuten eta nola ez, Amasa Villabonako EH Bilduko udal taldearen ordezkaritza ere bertan izan zen. Batzarrak bi ordu inguruko iraupena izan zuen eta datozen urteetan Udalbiltza erakundeak zein norabidetan lan egingo duen zehaztea lortu zen.\nEuskal Herriko (batez ere errealitate administratibo ezberdinetako) hautetsien eta Hegoalde-Iparralde eragileen saretze dinamikak aipatu ziren, Ikerbiltza eta Hurbiltzen egitasmoetan sakontzea, Esperientzien Bankua bultzatzea eta EHNA berrindartzea, gaur egungo egoerara egokituta.\nUdaberrian hasitako "Udalbiltzan Bagabiltza" gogoeta prozesauri amaiera eman dio Udalbiltzak\nEztabaida prozesu aberats eta zabal honetan 600dik gora hautetsik parte hartu zuten eta Amasa Villabonako EH Bilduko zinegotziek Tolosaldean egindako saioetan parte hartu zuten. Prozezuaren ondorioak biltzen dituen dokumentuan, Udalbiltza sortu zeneko 1999ko printzipioak berregokitzea proposatzen da, eta berregokitze edo aldaketa horiek bozkatu ziren pasa den larunbateko Batzar Nagusian.\nLarunbatean Hernanin egin zen Udalbiltzaren Batzar Nagusiko ikuspegia\nBestalde, Batzarrak datorren hamarkadarako jorratuko diren lan ildo nagusiak zehaztu zituen. Luis Intxauspe, Hernaniko alkatea, Udalbiltzako lehendakari gisa berretsia izan zen eta bere diskurtsoan, gaur egun Udalbiltza behar beharrezkoa dela eta datozen urteotan Euskal Herriaren kohesioan sakontzeko, lurralde poltika nazionalak egiteko eta Euskal herria Euskal Herriago izan dadin, beharrezkoa izaten jarraituko duela azpimarratu zuen. Intxauspek azaldu zuen Udalbiltzak egiten duen ikuspegi nazionaleko politika, ez duela beste inongo admnistraziorik egiten eta horregatik Udalbiltza tresna eraginkorra izan litekeela administrazizoen arteko politika bateratuak adosteko orduan. Intxauspek, Udalbiltzatik administrazioen arteko zubiak eraikitzen jarraituko dutela nabarmendu zuen eta Euskal Herri osoko hautetsi eta administrazioen arteko harremanetan sakontzen lan egingo dela, helburua Euskal Herri mailako lurralde politikak bultzatzeko sinergiak sortzea baita.\nUdalbiltzan Bagabiltza gogoeta prozesuan 600 lagun inguruk parte hartu dute, gehienak hautetsiak baina baita hautesi ohi, gizarte eragile eta herriatarrak. Hautetsiak 201 herri eta 23 eskualde desberdinetakoak izan dira. Eskualdeka izan dira prozesuak, gehienetan 3 saiokoak; beste batzuetan buruz burukoen bidez. Guztira 50 saio eta 30 buruz buruko baino gehiago egin dira. Herrialdez herrialde, eskualdez eskualde.\nNazio Batzorde Eragile berria\nBatzar honetan bertan bozkatu zen Udalbiltzaren Batzorde Eragile berria, eta partaideek bere babesa eman zioten lan talde eraberrituari.\nHamairu kidek osatzen dute: Nekane Garaigordobil (Legutioko alkatea), Jon Arriola (Berriatuako alkatea), Izaskun Guarrotxena (Bilboko zinegotzia), Jabi Asurmendi (Arakaldoko alkatea), Haizea Isasa-Mendez (Gamarteko zinegotzia), Patricia Perales (Iruñeko zinegotzia), Oihan Mendo (Garesko alkatea), Mikel Zabaleta (Leitzako alkatea), Alaitz Aizpurua (Usurbilgo zinegotzia), Andoni Gartzia (Astigarragako zinegotzia) eta Xebax Christy (Hazparneko zinegotzia). Maite Iturre, Baztango zinegotzia, lehendakariordea izango da.\nEuskal Herri mailan, udalerrien eta herritarren artean elkartasun sare zabala osatzen duten egitasmo eta elkarlanak bultzatzeko konpromisoa agertu zuten Udalbiltzako Batzorde Eragileko kideek. Horrez gain, Udalbiltza erabilgarri eta funtzionalagoa izan behar dela aldarrikatu zen. Euskal Herria eraiki eta kohesionatzeko baliagarria, egunerokotasunean lagundu eta gauza konkretuetan nazio eta herri ikuspegiaren lanketan lagunduko duen erakunde indartsua.\nLUIS INTSAUSPE UDALBILTZAKO LEHENDAKARIARI ELKARRIZKETA\n2016ko otsailean aukeratu zuten Udalbiltzako lehendakari Luis Intxauspe (Hernani, Gipuzkoa, 1972), eta pasa den larunbatean karguan berretsi zuen Hernanin bertan izandako Udalbiltzaren Batzar Nagusiak. Gogoeta urtearen ostean, instituzioaren «erronkak» ditu mintzagai, baina «ilusioz» begiratzen dio geroari: «Lana, erronka handiak eta ilusioa dauzkagu, talde ona antolatu dugu, gauzak argi ditugu... beraz, lanera».\nZerorrek jarraituko duzu lehendakaritzan. Zein balorazio egiten duzu azken urte eta erdiaz?\n2016an hasi ginenean, egitasmo batzuk martxan zeuden, eta guk horiekin lanean jarraitu dugu, baina hasieratik erronka nagusia izan zen Udalbiltzak gogoeta egin beharra zeukala, ikusten genuelako aukera berriak zabalduko zirela hurrengo urteetan, eta horietara egokitu behar zuela. Epaiketen eta arazo legalen fasea bukatu da; egun instituzio publiko eta nazional bakarra da, legezkoa, horrek segurtasun juridiko bat ematen dio, eta, beraz, zabaldu egin behar du, erronka berriei heldu behar die. Aztertzen ari gara, udalez gain, kontzejuek eta herriko etxeek parte hartzea. Horrek lurralde osoan hedatzea eragingo luke, eta instituzio guztiekin zubiak eraikitzea. Garai berri batean gaude, eta lan egiteko modu berri bat behar dugu.\nHautetsi, herritar eta eragileen iritziak jaso dituzue. Zein da Udalbiltzaz dagoen iritzia?\nHautetsien artean atxikimendu handia nabaritu dugu. Ia 1.000k osatzen dugu Udalbiltza, eta prozesuan parte hartu dute 471k. Gai batzuei buruzko eztabaidak mamitsuak izan dira. Herritarren ekarpenak puntualagoak izan dira, proiektu zehatzen ingurukoak; kasu askotan, Udalbiltza EHNArekin lotzen da. Eragile askok, berriz, Udalbiltzaren beharra ikusten zuten, instituzio publiko nazional bakarra izanik, administrazioen joskeran.\nEHNAri buruzko kezka hautetsietatik dator? Edo herritarren ekarpenetatik?\nBileretan asko eztabaidatu da EHNAz, haren erabilgarritasunaz, funtzioaz, balioaz... presentzia handia izan du, lurralde guztietan, interesgarritzat jo da. Hautetsien eta herritarren aldetik ekarpen asko jaso ditugu gai horren inguruan. Hori da mahai gainean dugun erronketako bat, aztertu behar dugulako zer izan zen bere garaian; eta, berreskuratzen badugu, ikusi behar dugu nola, zergatik, zein baliabide behar diren, zertarako nahi dugun... Lehentasunetako bat da, eta lantalde berriak heldu beharko dio gaiari.\nErakundea sendotu beharra aipatu izan duzu, ekonomikoki nahiz hautetsi kopuruari begira.\nFinantzaketa iturri nagusia partzuergoko kide diren udalen kuotak dira. Kuota sistema berrikusi da, antzeman baitugu orain arteko ereduarekin herri txikiek esfortzu handiagoa egiten zutela handiek baino, eta parekatu dugu ahalegin hori. Halere, uste dugu, instituzio publikoa izanik, beste erakunde publikoetatik finantzabideak landu beharko genituzkeela. Halaber, kideen aniztasuna indartu behar da, presentzia lurralde guztietan ahalik eta handiena izan dadin, eta hori modu praktikoan gauzatu behar da. Egun, kolore ezberdinetako kideak gaude, baina lan handiagoa egin behar dugu hor. Bada erronka bat, garai batzuk pasatu direlako eta lan ildoekin eta printzipioekin bat egiten duten udal hautetsi asko egon daitezkeelako.\n2013an berrantolatu zen Udalbiltza. Bideaz aseta zaudete, edo gehiago espero zenuten?\n1999an sortu zenean, babes politiko zabalarekin eratu zen, perspektiba oso handiekin. Beste garai politiko bat zen. Gerora zatiketa bat egon zen, prozesu judiziala... 2013an martxan jartzean, pentsatu zen Udalbiltza tresna baliagarria izan daitekeela, instituzio publiko nazional bakarra delako. Bagabiltza prozesua horretara dator; Euskal Herriaren elementu kohesionatzaile inportante bat da administrazioaren ikuspegitik. Hori da erronka: aniztasunean lan egitea eta izan zen haren ilusio eta helburuarekin jarraitzea. Ñabardurak ñabardura, printzipioak ez dira zalantzan jarri, eta printzipio horien gainean eraiki zen 1999an aniztasun politiko zabala. Historia gorabeheratsua izan dugu; horregatik diogu fase hori igaro dela, aukera berriak daudela mahai gainean.\n2015eko bozen osteko mapa politikoaz zer iritzi duzu?\nGogoeta hasi genuenean, esan genuen helburuetako bat zela Udalbiltzaren egitekoa egungo egoerara egokitzea. 2015ean, aldaketa handia izan zen Nafarroa Garaian, gobernuan baina baita udal askotan ere. Lehen Espainiara begirako indarren nagusitasuna zegoen, eta orain Euskal Herriaren beste lurraldeekin elkarlanean aritzeko sentsibilitate bat dago. Eusko Legebiltzarrean, gehiengo bat dago Euskal Herria esparru gisa onartzen duena, eta Lapurdin, Nafarroa Beherean eta Zuberoan, Euskal Elkargoa sortu da formalki. Urte luzeko prozesua izan da; subjektu politiko bat lortu da, baina ez da bukaera.\nZein ekarpen egin diezaioke Udalbiltzak une politikoari?\nErrealitate horiek aukera ematen dute Euskal Herriko errealitate juridiko eta administratibo ezberdinek elkarrekin lan gehiago egiteko. Aldi berean, egia da administrazio bakoitza berera dagoela. Hortaz, Udalbiltza da lurralde guztietan hedatuta dagoen errealitatea, eta guk saretze hori osatu dezakegu; lagun dezakegu errealitate juridiko horien baturan.\nInstituzioaren sendotasuna unean uneko emaitzetara baldintzatuta dago?\nHala ez izatea da erronketako bat. Esaten dugu Udalbiltza kolore politikoetatik haragoko instituzio publiko bat dela, irekia, eta ahalik eta pluralena izan behar duela, eta aniztasun horretan lanean jarraitu behar dugula. Gure erronka da, egitasmo zehatzen bitartez, proiektuekiko atxikimendua eta inplikazioa lortzea. Elkar ezagutu behar dugu; sarri, eskualde bateko herritarrok ez ditugu beste batzuetakoak ezagutzen. UPN edo PPrekin ez dugu ezer lortu, baina gainerako alderdiekin harremana zabaltzen joan behar dugu.\nZein harreman duzue Eudelekin, Euskal Elkargoarekin eta Nafarroako Udalerri eta Kontzejuen Federazioarekin?\nHirurekin elkartu gara, eta bakoitzarekin aztertu behar da zein proiektu motatan egin dezakegun bat. Nafarroan, tokiko entitateen maparekin ari dira, eta esan ziguten itxaroteko, baina badagoela aukera. Euskal Elkargoaren kasuan ere ideia ugari jarri dira mahai gainean, baina garatu, landu eta gauzatu behar dira.\nKatalunian, AMI Independentziaren Aldeko Udalerrien Elkartearekin harremanak landu dituzue, eta hango erreferendumean izan zineten, begirale.\nOso gertutik aztertu dugu Katalunian gertatzen ari dena. Oso rol garrantzitsua jokatu dute han hautetsiek, eta horiek koordinatzen jakin izan du AMIk. Uste dugu prozesuari begira eragile oso inportantea izaten ari dela. Azken batean, udal hautetsiak gara herritarrengandik gertuen gauden estamentua. Alde horretatik, eredugarria iruditzen zaigu udaletatik egiten ari diren lana, eta guretzat baliagarria da irakasgai moduan. Garrantzitsua da Euskal Herrian ere udalak saretzea eta antolaketa komuna aurrera eramatea. Erne egon behar dugu.\nAzken eguneraketa: 13 Uztaila 2018\nArnaldo Otegi eta Maddalen Iriarte Adierazpen hau aurkezteko agerraldi publikoan\nMaddalen Iriarte: https://www.youtube.com/watch?v=28leAiIRk5A\nArnaldo Otegi: https://www.youtube.com/watch?v=kL8k5sO_y9c\nAzken eguneraketa: 18 Iraila 2017


Repsolek eta Gurutze Gorriak kolaborazio hitzarmena sinatu dute Getxon - Petronor\nALBISTEAK Repsolek eta Gurutze Gorriak kolaborazio hitzarmena sinatu dute Getxon\nRepsolek eta Gurutze Gorriak kolaborazio hitzarmena sinatu dute Getxon\n17 martxoa 2009\nRepsolek eta Bizkaiko Gurutze Gorriak atzo sinatu zuten elkarrekin 2009rako ituna. Hitzarmen honen arabera petrolio-enpresak 54.000 litro erregai eskainiko dizkio Gurutze Gorriari itsas-salbamentutan zein bestelako segurtasun-zerbitzutan erabili ditzan.\nGurutze Gorriaren izenean sinatu zuten ituna Iñaki Irusta, Euskal Gurutze Gorriaren lehendakariak eta Daniel Lopez, Bizkaiko buruak. Repsolen izenean, berriz, Josu Jon Imaz Petronorren lehendakariak.\n2008an Espainiako Gurutze Gorriak 2.040 ekintza egin zituen itsasoko laguntza lanetan. Hauetariko %50a salbamendu eta bilaketa ekintzak, %10a osasun laguntza eta larrialdiko ebaluazioak, itsas-segurtasuneko ekintzak %16a, %13 kutsaduraren aurkako ekintzak eta azken %12a heziketa lanak izan ziren.


Aste honetan Ekologistak Martxan ezagutzera etor zaitez! - Ekologistak Martxan - Euskal Herria\nAste honetan Ekologistak Martxan ezagutzera etor zaitez!\n2022ko Mayren 31\nIgande honetan, ekainaren 5ean, Ingurumenaren Munduko Eguna, Ekologistak Martxan taldeak beste behin ere aldarrikatuko du geure burua ingurune natural osasungarrian bizitzeko dugun eskubidearen defendatzaileak, kutsadurarik gabe, zaratarik gabe, beharrezkoak ez diren azpiegituretan xahutzerik gabe, gure ingurune naturalak suntsitzen dituztenak, hala nola AHT edo Super Sur, Zaldibar eta erraustegi berriak saihestuko dituzten hondakinen kudeaketarekin, eta tokiko garapen energetikoa garatzearen aldeko apustua egingo dugu.\nAurten zerbait berezia egin nahi izan dugu Ekoetxera hurbil zaitezen eta gure egungo proiektuak bertatik bertara ezagutu ditzazun. Horrela, asteartetik ostegunera, ekainak 2, gure egoitzako ateak irekiko ditugu elkar hobeto ezagutzeko.\nHorregatik guztiagatik, egun honen inguruan, eta horrek esan nahi duena kontuan hartuta, Ekologistak Martxan-en honako jarduera hauek prestatu ditugu:\nGaurtik aurrera, asteartetik ostegunera arte, kalean izango gara, bisitariei askotariko informazioa eskainiko dien mahai batekin, triptiko eta liburuxkekin, gure jarduerari, lantzen ditugun proiektu ekologistei eta beste ekimen interesgarriekin. Gainera, gure elkartearen banderak eta beste bereizgarri batzuk doan eskuratu ahal izango dituzu. Egoitzaren aurrean, Ekologistak Martxan zer den eta Ingurumenaren Eguna zergatik ospatzen den azaltzen duten kartelak ere izango dira ikusgai. Gure bulegora sartu ahal izango zara, eta nahi duzuna galdetu ahal izango diguzu.\nOstegunean, ekainaren 2an, bazkideei eta, oro har, bertaratzen diren pertsonei zuzenduta ate irekien jardunaldi bat egingo dugu, 19:00etatik 21:00etara. Bertan, EMko batzorde bakoitzeko kideak egongo dira, elkar ezagutzeko interesa duen jende guztiari arreta emateko, baita parte hartzen ari garen aldarrikapen-jarduerak ere.\n← Ferrolen amaitu da tren publikoaren aldeko aldarrikapen martxa Penintsulako iparraldean trenbide publiko, sozial, ekologiko, eraginkor eta jasangarri baten aldeko aldarrikapen-bidaiaren kronika →


III. TITULUA.- LIZENTZIAK.- ESKAERA, TRAMITAZIOA ETA KONTROLA | Bergarako Udala\n19. artikulua.- Lizentzia behar duten ekintzak\nAurretik lortu beharrreko baimenez aparte, eta sustatzailea edozein izanda ere, lizentzia behar izango dute araudi hauetan zerrendatzen diren ekintzek: Lurzoru eta Hirigintzari buruzko ekainaren 30eko 2/2006 Legeko 207. artikulukoek; Hirigintza-Diziplinaren Erregelamenduko 1. artikulukoek; Toki-Korporazioen Erregelamenduko 1. titulukoek; eta horietaz gain, lizentzia ere beharko dute eta, beraz, lizentziaren menpe daude honako zerrendaren araberako ekintzak:\na) Bai partzelazioak, bai segregazioak, bai edozein motatako lurzoruetan finkak edo onibarrak zatitzeko beste edozein egintza, baldin eta birpartzelazio-proiektu batean ez badaude sartuta.\nb) Oin berriko edozein motatako eraikinak eta instalazioak eraikitzeko obrak.\nc) Lehendik dauden edozein motatako etxe, eraikin edo instalazioak handitzeko obrak.\nd) Edozein motatako etxe, eraikin eta instalazioetan, horiek aldatzeko edo eraberritzeko obrak, baldin eta kanpoko itxurari, eraikinaren egiturari edo eraketa arkitektonikoari eragiten badiete.\ne) Eraikinen barne-antolaketa aldatzen duten lanak edo eraikinak zaharberritzeko diren obrak, eraikinen erabilera edozein izanda ere. Obra horien artean sartzen dira aurretik zegoen etxebizitza bat bitan edo gehiagotan banatzea dakartenak.\nf) Behin-behineko izaeraz egingo diren obrak.\ng) Eraikuntza-lanen osagarri diren urbanizazio-obrak.\nh) Eraikinak eraitsi edo botatzeko obrak, salbu berehalako aurri-egoera aitortutako kasuak.\ni) Lur-mugimenduak eta lurra erauzteko zein berdintzeko obrak, edozein lurzoru motatan.\nj) Agregakinak erauzi edo ateratzea, eta harrobiak ustiatzea.\nk) Hondakinak pilatzea eta paisaia naturalaren ezaugarriekin zerikusirik ez duten materialak biltzea, baldin eta paisaia horren hondamena edo degradazioa bultzatzen badute.\nl) Finkak, orubeak eta lursailak ixtea.\nm) Bideak irekitzea, aldatzea edo zolatzea.\nn) Etxe prefabrikatuak eta antzeko instalazioak jartzea, behin-behinekoak zein iraunkorrak.\nñ) Berotegiak jartzea.\no) Propagandarako edozein motatako kartelak edo hesiak bide publikotik ikusteko moduan jartzea, baldin eta egitura-euskarria den elementu baten gainean edo horren kontra ipinita badaude.\np) Lurpean kokatzen diren edo lurpeari eragiten dioten instalazioak.\nq) Orokorrean eraikinen eta instalazioen lehen erabilpen eta okupazioa.\nr) Linea elektrikoak, telefono-lineak edo antzekoak instalatzea; telekomunikazio-sareak edo energia garraiatzeko sareak instalatzea; eta edozein motatako antenak jartzea.\ns) Obren edo obra-zatien lehenengo erabilpena, obra horien aldaketa eta, baita, eraikinen erabilerak aldatzea ere —osorik nahiz zati batean—.\nt) Edozein motatako establezimenduak irekitzea, horien artean industrialak, merkataritzakoak, profesionalak eta elkarteetakoak izanda.\nu) Lurralde- edo hirigintza-plangintzaren bidez babestuta dauden zuhaitzak eta zuhaixka-landaretza moztea. Halaber, babestu gabeko mozketek ere lizentzia beharko dute baldin eta, moztu edo bakandu beharreko zuhaitz- edo zuhaixka-masa handiagatik, mendi-bideen eta herri-bideen erabileran eragina izateko modukoak badira.\nv) Presak edo putzuak eraikitzea; ibilgu publikoak eta bide publiko nahiz pribatuak babesteko edo zuzentzeko obrak; eta, oro har, lurraldearen itxurari eragiten dion edozein obra edo erabilera.\nw) Lurzoru urbanizaezinean, Lurzoru eta Hirigintzaren Legean araututako eraikuntzak bideratzea.\nx) Lurralde- eta hirigintza-antolamenduko tresnek adierazitako beste edozein ekintza; eta, oro har, artikulu honetan aurreikusitakoen antzeko lanak dakartzaten jarduketak edo lurpearen, lurzoruaren edo lurgainaren erabilerak.\nAurreko zerrenda erabat osoa ez denez, orokorrean hor jasotakaren pareko izan daitekeen beste edozein ekintzak ere lizentzia beharko du.\nUrbanizazio-obrek —oso zein zatikakoek— eta goiko hizkietan aurreikusitako ekintza guztiek ez dute lizentziaren beharrik izango baldin eta urbanizazio-proiektu baten barruan badaude, eta proiektu hori legez eta indarrean dagoen Lurzoru eta Hirigintzaren Legeak ezarritakoaren arabera onartu bada.\n20. artikulua.- Lizentzien sailkapena, tramitazioaren arabera\nLizentzia-eskaeretan eta lizentzia emateko prozeduretan zein agiri aurkeztu behar diren arautzeko asmoz, lizentzien arteko honako sailkapena ezarri da:\na) Lursailak zatitzetko, banatzeko, partzelatzeko edo bateratzeko lizentziak.\nb) Edozein motatako lur-mugimenduak, azterketa geoteknikorako katak eta lan arkeologikoak egiteko lizentziak.\nc) Urbanizazioko elementuak eta azpiegitura-instalazioak egiteko obra-lizentziak.\nd) Eraikinak edo instalazioak eraitsi edo botatzeko lizentziak.\ne) Edozein motatako eraikinak eta instalazioak eraiki, handitu edo berritzeko lizentziak.\nf) Obra txikiak deitzen direnen lizentziak; horien artean honakoak:\nEraiki gabeko lurzoru publiko nahiz pribatuan egin beharreko obrak, hala nola, ibiak, urbanizazioko elementu puntualak —eraikinetarako hartune berriak, adibidez—, olanak jartzea edo beste antzeko batzuk.\nEraikuntza-lan osagarriak, hala nola, hesiak, aldamioak eta lanetarako behin-behineko barrakoiak eta etxolak jartzea.\nEraikuntzak edo instalazioak konpondu, aldatu edo txukuntzeko obra txikiak.\nLokalak eta etxebizitzak barrutik egokitzeko obrak, baldin eta ez badiote eragiten eraikinen eraketa arkitektonikoari, egitura-elementuei, oinarrizko instalazioei, fatxadei edo estalkiari.\nErrotuloak eta publizitate-elementuak jartzea.\nFinkak ixteko behin betiko itxitura edo hesiak jartzea.\ng) Behin-behineko obra eta erabileretarako lizentziak.\nh) Lurzoru urbanizaezineko lizentziak.\ni) Eraikin eta instalazioen lehen erabilpen eta okupaziorako lizentzia.\nj) Industria-, merkataritza- eta hirugarren sektoreko jarduerak jarri eta irekitzeko lizentziak.\nk) Jarduerak martxan jartzeko lizenziak.\n21. artikulua.- Lizentzia-eskaeren eduki orokorra\nLizentzia-eskaera Alkateari zuzenduko zaio eta, interesatuak edo legezko ordezkariak sinatuta, Udal Erregistro Orokorrean aurkeztu beharko da. Bertan, honako datuak agertuko dira:\nPertsona fisikoa denean, interesdunaren izen-abizenak, helbidea, telefono-zenbakia eta nortasun agiri nazionaleko datuak. Pertsona juridikoa denean, sozietatearen izena, helbidea eta identifikazio fiskaleko zenbakia.\nBeste pertsona fisiko nahiz juridikoa ordezkari denean, interesdunaren izen-abizenak, helbidea, telefono-zenbakia eta nortasun-agiri nazionaleko datuak, eta sinatzaileak zer dela eta aurkezten duen eskaria.\nEskaerari erantsi beharreko agiriak, lizentziaren izaera kontuan hartuta eta hurrengo artikuluetan xedatzen denaren arabera.\nEskaeran bertan aurkeztu diren agirien zerrenda jasoko da.\nDokumentazio tekniko guztia teknikari gaituek sinatuta eta dagokien Elkargo Profesionalak bisatuta egongo dira, eta eskari bakoitzeko hiru ale oso-osorik aurkeztu beharko dira.\nEdozein kasutan ere, aurkeztutako agiriak begiratu ondoren, Udalak egoki iritzitako beste agiri osagarriak eskatu ahal izango ditu eskaeraren xedea hobeto interpretatu edo ulertzeko asmoz, eta bestela ere, beste agiriren batzuk aurkeztetik salbuetsi dezake egoera bereziren batengatik beharrezkoa ez denean.\n22. artikulua.- Lizentzia-mota bakoitzerako aurkeztu beharreko dokumentazio berezia\nAurreko artikuluan zehaztu eta eskatzen den beharrezko dokumentazio orokorraz gain, lizentzia-eskaerekin batera dokumentazio berezia ere aurkeztu beharko da, lizentziaren xedea zein jarduketa den kontuan hartuta.\nEskaera berean mota ezberdinetako lizentziak eskatuz gero, mota bakoitzari dagokion dokumentazio berezia aurkeztu beharko da.\n1.-Lursailak zatitzeko, banatzeko, partzelatzeko edo bateratzeko lizentziak:\nLizentzia-eskaerarekin batera, honako dokumentazioa aurkeztu beharko da:\na) Finka guztien deskribapenak: hasierako finkarena; zatiketa, banaketa edo partzelazioaren ondoriozko finkenak; eta baita, hainbat finka bateratu badira, ondoriozko finkarena ere.\nb) Planoak, honako xehetasunekin:\nLurzoru urbanizaezinaren jarduketetan, finkaren edo finken kokapen-planoa, 1:5.000 eskalan.\nHiri-lurzoruko edo lurzoru urbanizagarriko jarduketetan, finkaren edo finken kokapen-planoa ere 1:5.000 eskalan, eta finken planoak 1:500 eskalan. Zatikako plangintza egina baldin badago eta horretako plano partzelarioak eskala zehatzago batean eginda badaude, aipatzen ari garen jarduketak egiteko aurkeztu beharreko planoak zatikako plangintza horretako dokumentuaren jatorrizko plano partzelarioen kopiak izan beharko dira.\nc) Jabetza-Erregistroko ziurtagiria, eragindako finken jabariaren egoera jasoz.\n2.-Edozein motatako lur-mugimenduetarako lizentziak:\na) Teknikari gaituak idatzitako proiektua; hala ere, eginbeharreko obrak garrantzi txikikoak direla eta Udalak hori irizten dion kasuetan, ez da proiekturik aurkeztu behar izango. Proiektu teknikoak honako dokumentuak izango ditu bere baitan:\nMemoria deskribatzailea: aurreikusitako obrak, horien exekuzio-programa, obretan hartu beharreko babes-neurrien programa, bide eta ubide publikoak eta finka mugakideak.\nKokapen-planoa: lur urbanizaezinean 1:5.000 eskalakoa, eta hiri-lurzoruan eta lurzoru urbanizagarrian 1:2.000 eskalakoa.\nHasierako egoeraren plano topografikoa: lurzoru urbanizaezinean, gutxienez 1:1.000 eskalan; lurzoru urbanoan eta urbanizagarrian, gutxienez 1:500 eskalan.\nBukaerako egoeraren plano topografikoa, eskala berdinetan.\nLurren mugimenduaren bolumena jakiteko behar beste profil —hasierako eta bukaerako egoerak gainjarrita—.\nBaldintza tekniko eta ekonomiko-administratiboen plegua.\nAurreikusitako lanen kostuaren aurrekontu osoa, horien barne etekin industriala, gastu orokorrak eta teknikarien ordainsariak.\nb) Kasuen arabera, jarduketarako lurzoruaren azterketa geoteknikoa exijitu ahal izango du Udalak.\nc) Teknikari gaitu baten izendapena, obra- zuzendaritza eta lanak era egokian egiteko kontrola eramateko.\nd) Indusketa arkeologikoak egiteko, bai proiektua idazterakoan, bai obrak zuzentzerakoan, indusketaren xedeko gaian gaitasuna duen teknikari batek derrigorrez hartu beharko du parte.\n3.-Urbanizazio-lanak edo azpiegitura-instalazioak egiteko obra-lizentziak:\na) Teknikari gaituak idatzitako proiektua. Proiektu horrek, gutxienez, honako dokumentuak izango ditu bere baitan:\nMemoria deskribatzailea eta proiektu hau indarreko araudira egokitzen deneko justifikatzailea.\nKokapen-planoak: lur urbanizaezinean gutxienez 1:5.000 eskalakoak, eta hiri-lurzoruan eta lurzoru urbanizagarrian 1:2.000 eskalakoak.\nHasierako egoera azaltzeko informazio-planoak, argibide topografikoekin; gainera, bertako instalazioen egoera jasoko dute, bai jarduketaren xede diren instalazioen egoera, bai obrek eragin ditzaketen beste instalazioen egoera.\nProiektu-planoak: azpiegitura-sareak azaltzen dituztenak, gutxienez, 1:500 eskalan; eta instalazioetako eta zoladurako xehetasunak azaltzeko behar direnak, gutxienez, 1:25 eskalan.\nObren eta zerbitzuen baldintza tekniko eta ekonomiko-administratiboen plegua.\nAurreikusitako lanen kostuaren aurrekontu osoa, horren barne etekin industriala, gastu orokorrak eta teknikarien ordainsariak direla.\nc) Teknikari gaitu bat izendatzea, obra-zuzendaritza eramateko eta lanak era egokian egingo direla kontrolatzeko.\nd) Azterketa arkeologikoa beharrezkoa izango da Plan Orokor honen Katalogo-agiriak ezartzen dituen eremu eta guneetan egingo diren jarduketa guztietarako.\n4.-Eraitsi eta botatzeko obra-lizentziak:\na) Teknikari gaituak idatzitako proiektua. Proiektu horrek, gutxienez, honako dokumentuak izan beharko ditu:\nMemoria: Bertan xehetasunez azalduko dira zein den eraikinaren sistema eraikitzailea, zein prozedura erabiliko den eraikina botatzeko eta nola egingo diren eraispen-lan horiek. Argazki-bilduma bat ere aurkeztu beharko da, koloretan, eraikinaren kanpoaldea islatuz eta baita barruan izan ditzakeen elementu aipagarriak azalduz ere.\nKokapen-planoa, 1:2.000 eskalan.\nSolairu guztien planoak, gutxienez 1:100 eskalan.\nFatxada guztien planoak, gutxienez 1:100 eskalan.\nSekzio-planoak, botako den eraikina interpretatu ahal izateko adina, gutxienez 1:100 eskalan.\nBaldintza-plegua; eta bertan zehaztuta egon beharko da zein segurtasun-neurri hartu dira eta zein segurtasun-arau beteko dira, bai obraren beraren, bai bide publikoaren, bai mugakide diren eraikinen edo finken gainean.\nAurreikusitako kostu osoaren aurrekontua, horren barne etekin industriala, gastu orokorrak eta teknikarien ordainsariak egonda.\nb) Teknikari gaitu bat izendatzea, eraispen- edo botatze-lanen zuzendaritzaz arduratzeko.\nc) Azterketa arkeologikoa beharrezkoa izango da Plan Orokor honen Katalogo-agiriak ezartzen dituen eremu eta guneetan egingo diren jarduketa guztietarako.\n5.-Edozein motatako eraikinak eta instalazioak eraiki, handitu edo berritzeko obra-lizentziak.\na) Teknikari gaituak sinatutako proiektua. Proiektua oinarrizkoa edo exekuziokoa izan daiteke. Oinarrizko proiektua aurkezten bada, ondoren exekuzio-proiektua aurkeztu beharko da —kasu guztietan obrak hasi aurretik egiten den Zuinketa-Akta gauzatu baino lehen—. Proiektuek, gutxienez, dokumentu hauek izango dituzte beren baitan:\nMemoria deskribatzailea —premien programa eta emandako konponbidea azaltzeko— eta justifikatzailea — zuriketa edo justifikazio urbanistikoa azaltzeko, espresuki adieraziz jardun nahi den orube, partzela edo eraikinetarako Plan Orokor honek ezarri dituen xedapenak betetzen dituela, eta baita —egonez gero— zatikako plangintzako dokumentuenak ere. Halaber justifikatuko da Eraikuntzaren Kode Teknikoaren xedapenak eta bete beharreko gainontzeko Oinarrizko Arauak eta Jarraibideak ere betetzen dituela. Plan Orokor honen Katalogo-agirian —edo etorkizunean onar daitekeen beste zerrenda batean— jasotzen da balio historiko eta artistikoa duten Ondasun Higiezinen zerrenda; horrenbestez, horietako batean jarduketaren bat egin behar bada, proiektuaren memorian berariaz azaldu behar da egoera hori.\nKokapen-planoa, gutxienez 1.2000 eskalan; horretarako, derrigorrez, Udalaren oinarrizko planoa hartu beharko da erreferentziatzat.\nEzarpen-planoa, hau da, orubearen edo lursailaren planoa, lizentzia eskatzen den eguneraino gaurkotuta, mugak jasota eta gertuko nahiz mugakide diren bideak, partzelak eta eraikinak azalduta. Plano honetan ere jasoko dira partzelan egon daitezkeen zuhaiztiak eta dauden zerbitzu eta azpiegiturak. Plano horiek zehazteko gutxieneko eskalak 1:200 edo 1:500 izango dira, partzelaren ezaugarrien arabera.\nAntolamenduko planoa, hau da, partzela gainean ezarri diren eraikinena; bertan adieraziko dira: eraikinaren neurriak, ibilgailuentzako eta oinezkoentzako sarbideak eta, horrela badagokio, eraiki gabe geldituko diren lurren tratamendua, hau da, espazio libre, bide, espaloi, patio, lorategi, eta abarren tratamendua; horietaz gain, zehatz-mehatz adieraziko dira eraikuntzaren behe solairuko sestrak, kanpoko bideekin alderatuta. Plano horretan espresuki adieraziko da Plan Orokor honetan eta —egonez gero— zatikako plangintzako dokumentuetan jasotzen den ordenazio edo antolamendua. Plano hori zehazteko gutxieneko eskalak 1:200 edo 1:500 izango dira, partzelaren ezaugarrien arabera.\nJarduketa-xede den partzelako lurzoruaren jabarien planoa; bertan garbi zehaztuko dira lurzoru pribatua, erabilera publikoko zortasunak dituen lurzoru pribatua eta lurzoru publikoa, lurzoru-mota bakoitzak dituen azalera-neurriak zenbakituta. Plano horretan espresuki adieraziko dira Plan Orokor honetan eta —egonez gero— zatikako edo kudeaketako plangintzako dokumentuetan jasotzen diren lurzoruaren jabariak. Plano hori zehazteko gutxieneko eskalak 1:200 edo 1:500 izango dira, partzelaren ezaugarrien arabera.\nSolairu guztien zehaztapen-planoak, behar bezala kotatuak eta dagozkien azalera erabilgarri eta eraikiak jasota; altxaeren eta sekzioen planoak, behar bezala kotatuak, bide publikoa jasota eta oinarrizko proiektuetan dagoeneko proiektatutako eraikin guztia zuzen eta osotasunean interpretatzeko moduan eginak. Zehaztapeneko gutxieneko eskala 1:100 izango da. Beheko solairuetan eremu publikoetarako edo bideetarako fatxadak zehazteko orduan, gainontzeko solairuetan erabili den zehaztapen-maila berberaz zehaztuko dira; bertan mantendu beharreko elementu finkoak eta aurreikusitako baoak adierazi beharko dira; eta bao horiek, kasu guztietan, goiko solairuetako baoekin harmonikoki bateratuta antolatu beharko dira.\nExekuzio-proiektuek honakoak azaltzen dituzten plano oso-osoak izan beharko dituzte: egitura, instalazioak —espresuki adierazita non kokatzen diren gorako eta beherako hodi-zutabeak—, eraikuntza-sekzioak —beheko solairuen zehaztapena barne—, arotzeriaren xehetasunak eta beharrezko beste xehetasunak. Gutxieneko zehaztapen-eskala 1:100 izango da, kasu hauetan izan ezik: eraikuntza-sekzioetan gutxieneko eskala 1:25 izango da, eta arotziaren xehetasunetan eta beste batzuetan gutxienekoa 1:50 izango da.\nExekuzio-proiektuek, halaber, beste plano bat edo plano batzuk izan beharko dituzte zerbitzu eta instalazio guztien hartuneak zehazteko, lehendik dauden sare eta zerbitzuekin lotzen diren tokira arte; eta horietaz gain, eraikineko instalazioak zuzen ibiliko direla bermatzeko egin beharko liratekeen obra guztiak ere espresuki adierazi beharko dira. Gutxieneko eskala 1:200 edo 1:500, antolamenduko planoaren arabera.\nBaldintza teknikoen, administratiboen eta ekonomikoen plegua, exekuzio-proiektuan.\nAurrekontua, partidatan banakatua. Partida bakoitzak bere neurketa eta unitateko prezioa izango du banaka. Bukaeran, kostu osoaren amaiera-laburpena jasoko da, eta horren barnean egongo dira etekin industriala, gastu orokorrak eta obran nahiz exekuzio-proiektuan parte hartzen duten teknikarien ordainsariak. Oinarrizko proiektuetan nahikoa izango da amaiera-laburpen osoa jasotzea, partida bakoitza banakatu beharik gabe.\nb)Eraikitze-, handitze- edo berritze-obrak egiterakoan, horiekin batera urbanizazio-obra osagarriak egin behar badira, horien zehaztapena exekuzio-proiektuan sartu beharko da, aurrez ezarritako zehaztapen-mailarekin eta bere memoria, plano, baldintza-plegu eta aurrekontuarekin.\nc)Azterketa arkeologikoa beharrezkoa izango da Plan Orokor honen Katalogo-agiriak ezartzen dituen eremu eta guneetan egingo diren jarduketa guztietarako.\nd)Teknikari gaituak izendatzea, eraikuntzako eta urbanizazioko obra-zuzendaritzaz arduratzeko.\ne)Partzelan eraikitzeagatik, lursail batzuk jabari publikorako emateko Udalaren aldeko lagapena egin behar denean, eraikuntza-lizentzia eskatzerakoan, aldi berean, lursail horiek banatzeko lizentzia ere eskatu beharko da, hau da, hasierako partzelaren baitan dauden lursailetatik, Plan Orokor honek edo garapeneko dokumentu partzialek ezarritakoaren bitartez jabari publikorako diren lursailak banatzeko lizentzia. Eskaera horrekin batera, banatzeko lizentzia-eskaerei buruzko puntuan zehazten den dokumentazioa aurkeztu beharko da.\n6.-Obra txikiak deitzen direnen lizentziak:\nObra txikietarako lizentzia-eskaerarekin batera, honako dokumentazioa aurkeztu beharko da:\na)Kokapen-planoa; gutxieneko eskala 1:2000 izango da, eta oinarrizko plano gisa eskala bereko Udalarena erabiliko da.\nb)Aurrekontua, partidaka banatua. Partida bakoitzak bere neurketa eta unitateko prezioa izango du banaka. Bukaeran, kostu osoaren amaiera-laburpena jasoko da, eta horren barnean egongo dira etekin industriala, gastu orokorrak eta, horrela badagokio, obran parte hartu dezaketen teknikarien ordainsariak.\nc)Lokalak eta etxebizitzak egokitzeko obra-eskaeretan, teknikari gaituak idatzitako proiektua aurkeztu beharko da. Proiektuak aurreko puntuan eraikitze-, handitze- edo berritze-proiektuetarako adierazi den zehaztapen-maila berbera izan beharko du, baina, hala ere, aurreikusitako lanen garrantziari egokituko zaio. Halaber, obra-zuzendaritzaz arduratuko diren teknikari gaituen izendapena aurkeztu beharko da. Proiektu guzti hauetan, eta jarduketaren xede diren eraikinei dagokienez, beti jaso beharko da zein den eraikinaren egoera urbanistikoa eta ea sartuta dagoen Plan Orokorraren Katalogoan, balio historiko-artistikoa duten Ondasun Higiezinen zerrendan. Behe solairuko lokalak egokitzerakoan, obra-proiektuaren barruan lokal-egokitzapeneko eraikinaren fatxada guztien plano bat sartu beharko da, eta horri gainjarriko zaizkio lokalerako aurreikusitako fatxadak eta horien aurreko egoeraren argazkiak; argazkietan gutxienez behe solairua eta gaineko bi solairu agertu beharko dira.\nd) Errotuluak eta publizitate-elementuak jartzeko lizentzia-eskaerarekin batera, honako dokumentazioa aurkeztu beharko da:\nMemoria, eskaeraren xedea xehe azalduta.\nZehaztapen-planoak behar besteko eskalan, edo beste edozein motatako argidideak, errotuluaren edo publizitate-elementuaren neurriak eta ezaugarriak zehatz-mehatz jakin ahal izateko.\nFatxadaren planoa, gutxienez 1:100 eskalan, edo elementua jarri nahi den lursailaren planoa, aurreikusitako tokia zehatz-mehatz adieraziz.\nFatxadaren edo lursailaren argazkia.\nAurrekontua, partidaka banakatua. Partida bakoitzak bere neurketa eta unitateko prezioa izango du banaka. Bukaeran, kostu osoaren amaiera-laburpena jasoko da, eta horren barnean egongo dira etekin industriala, gastu orokorrak eta —horrela badagokio— parte hartu duten teknikarien ordainsariak.\nErrotulua edo publizitate-elementua jarri ahal izateko, eraikin edo lursailaren jabe(ar)en idatzizko baimena.\ne)Finkak mugatzeko hesiak edo itxiturak jartzeko eskaeretan, honako dokumentazioa aurkeztu beharko da:\nHesitu nahi den finkaren kokapen-planoa; hiri-lurzoruan bada gutxienez 1:2.000 eskalan, eta lurzoru urbanizaezinean bada gutxienez 1:5.000 eskalan.\nZehaztapen-planoak behar besteko eskalan, edo beste edozein motatako argibideak, zein itxitura- edo hesi-mota den zehatz-mehatz jakin ahal izateko.\nAurrekontua, partidaka banatua. Partida bakoitzak bere neurketa eta unitateko prezioa izango du banaka. Bukaeran laburpena jasoko da, eta bertan sartuko dira etekin industriala eta gastu orokorrak.\n7.-Behin-behineko obra eta erabileretarako lizentziak (Lurzoru eta Hirigintzaren Legeko 37. artikulua).\nLurzoru eta Hirigintzaren Legeko 37. artikuluan zehazten diren behin-behineko obra eta erabileretarako lizentziak eskatzerakoan, eskaera eta proiektu teknikoarekin batera, honako konpromiso idatzi hauek aurkeztu beharko dira:\na) Eskatzaileak agiri idatzi baten bitartez konpromiso hau hartu beharko du: Udalak errekeritzen dionean, lizentziaren xede diren erabilerak bertan behera utziko dituela, baimendu nahi diren obrak botako dituela eta instalazioak desmuntatuko dituela; eta eginbehar horiek guztiak bere kontura egingo dituela, inongo kalte-ordainik jasotzeko eskubiderik gabe.\nb) Baimendu diren obra, instalazio eta jardueren gaineko eskubideak bereganatu dituztenei konpromiso horiek jakinaraztea.\nc) Berme nahikoa ezarriko da, inoiz botatze- edo desmuntatze-obrak egin beharrekotan, egingo direla ziurtatzeko. Behin-behineko edozein erabileratarako udal baimena eman ahal izateko, jendaurreko erakustaldiaren izapidea bete beharko da, gutxienez hogei eguneko epez. Baimena prekarioan ematen dela ulertuko da, eta bere eragina galduko du —inongo aurretiko entzunaldi-izapiderik behar gabe— baimendutako erabilerak bertan behera uzteko, obrak botatzeko eta instalazioak desmuntatzeko errekerimendua egiten duenean Udalak.\n8.-Lurzoru urbanizaezineko lizentziak:\nLizentzia-eskaerarekin batera, eta kasu bakoitzean ezarri nahi den jarduera, instalazio edo obraren arabera, honako dokumentazioa aurkeztu beharko da:\na)Kokapen-planoa: obra, instalazioa edo jarduera non ezarriko den adierazita 1:5.000 eskalan.\nb)Partzel(ar)en planoa: Obra, instalazio edo jarduerak eragiten duen partzelaren edo partzelen planoa, gutxienez 1:1.000 eskalan; ez bada, kasu berezietan, lursailen neurriengatik edo ezaugarriengatik, Udalak espresuki beste eskala batzuk erabiltzea baimendu duela. Informazio hori osatzeko, honakoak aurkeztu beharko dira:\nPartzelari edo partzelei buruzko Katastroko eta Jabetza-Erregistroko erreferentzia, partzela bakoitzaren azalera adierazita eta mugakideak deskribatuta.\nBertan dauden eraikin guzti-guztiak irudikatu beharko dira, muga guztietaraino eta ibai-ibilguetaraino daukaten distantzia adierazita, eta eraikinek dituzten azpiegitura eta zerbitzu guztiak adierazita.\nPartzeletara sartzeko dauden bide publikoak ere irudikatu beharko dira.\nBertan dagoen zuhaitz- eta zuhaixka-landaretzari buruzko informazioa.\nc)Obra, instalazio edo jardueraren proiektuak; horietan, kasuan kasu, obren edo obra txikien lizentzia-eskaerei buruzko puntuetan azaldu duguna bete beharko da\nd)Mota guztietako obra- eta instalazio-proiektuen barruan, ingurumen-eragina neurtzeko azterketak indarrean dagoen legedian ezarritakoaren arabera txertatu beharko dira.\ne)Onura publikoko edo gizarte-intereseko erabilera izango duten eraikinak edo instalazioak egiteko, lizentzia eskatzerakoan, lurzoru urbanizaezinean jartzeko premia eta egokitasuna justifikatu beharko dira.\n9.-Eraikinen edo instalazioen lehen erabilpen edo okupaziorako lizentziak.\na)Obra-bukaerako ziurtagiria, obretako teknikari zuzendariek sinatuta eta dagozkien Elkargo Profesionaletan bisatuta.\nb)Behin betiko plano eguneratuak, obraren bukaerako egoera islatuko dutenak.\nc)Behin betiko planoak, egokitutako eraikin, instalazio edo lokalen azpiegitura eta zerbitzu guztietako hartuneak islatuz. Plano horiekin batera, urbanizazioko plano eguneratuak aurkeztuko dira, baldin eta eraikuntzarekin batera urbanizazioko obra osagarriak egin badira.\nd)Fatxada guztiak islatzeko argazkiak; eraikin edo instalazio berrikoak nahiz, lokal-egokitzapenen kasuetan, lokalekoak.\ne)Hiri-lurren Kontribuzioan alta eman delako agiriaren kopia, behar bezala izapidetuta.\nf)Bukaerako kitapena, obra eta instalazioen behin betiko kostua adierazita, obra-zuzendariak sinatuta eta dagokion Elkargo Profesionalak bisatuta. Horretaz gain, udal-tasa eta zergak behin betiko kitatzeko, honako kontzeptuen zenbatekoa ere aurkeztu beharko da: etekin industriala, gastu orokorrak, eta obran parte hartu duten teknikarien ordainsariak.\ng)Obra berriaren deklarazio-eskrituraren kopia baimendua; bertan, zerrenda batean, zortasunak dituzten finkak jaso beharko dira, nahiz eta zortasun horiek erabilera publikorako izan nahiz beste mota batekoak izan.\n10.-Industriako, merkataritzako eta hirugarren sektoreko jarduerak irekitzeko lizentziak:\nJarduera Gogaikarri, Osasungaitz, Kaltegarri eta Arriskutsuen Erregelamenduari erantsitako Izendegian agertzen diren jarduerak eta horien pareko izan daitezkeenak dira lizentzia hauen xede.\nLizentziak eskatzerakoan, ordenantza hauetako 18. artikuluan jasotzen den dokumentazioaz gain, proiektua ere aurkeztu beharko da (lau ale). Proiektuak, tekinari gaituak sinatuta eta dagokion Elkargo Profesionalak bisatuta egoteaz gain, gutxienez, honako dokumentuak izan beharko ditu:\na)Memoria teknikoa. Hor jaso beharrekoak dira:\nJardueraren helbide Industriala eta soziala.\nJardueraren definizioa, sailkapen dezimal nagusia eta bigarren mailakoa, eta kategoria.\nEraikinaren edo lokalaren ezaugarriak, honakoak adierazita: kokapena, sarbideak, barne-komunikazioa, azalerak, altuerak, aireztapenak, etab.\nLehengaien eta tarteko produktuen zerrenda osatua.\nJarduera garatzeko aurreikusten diren eta beharrezkoak diren makinen zerrenda.\nProzesu industrialaren deskribapen xehatua.\nInguruan sor daitezkeen eraginak adieraztea, eta horiek maila onargarrietaraino murriztea bermatu dezaketen neurri zuzentzaileak zehatz-mehatz deskribatzea.\nPlantilla osatzen duten langileen zerrenda.\nInguruko mugakideen izenen zerrenda.\nPartzela, eraikin edo lokalaren kokapen-planoa; gutxienez 1:2.000 eskalan, eta Udalaren plano ofiziala oinarri hartuta.\nEzarpenaren planoa edo —garatu beharreko jarduera lokal batera mugatzen ez denean— partzelaren planoa. Bertan adierazi beharko dira: bide publikoetatik egiteko aurreikusten diren sarbideak, eraikinak betetzen duen azaleratik patioak edo gune libreak izango direnak, biltegia, maniobretarako gunea, aparkalekuak, etab. kokatzeko. Gutxieneko eskala 1:500 izango da.\nSolairuen, altxaeren eta sekzioen planoak; eraikina edo lokala eta jarduera beraren instalazioak era osatuan ulertzeko behar adina. 1:100 edo 1:500 eskalan marratuko dira, kasuan kasu.\nc) Aurrekontua, partidaka banatuta. Partida bakoitzak bere neurketa eta unitateko prezioa izango du. Bukaerako laburpena ere jasoko da, eta kontzeptu hauek bertan sartuko dira: etekin industriala, gastu orokorrak eta teknikari arduradunen ordainsariak. Jarduera Gogaikarri, Osasungaitz, Kaltegarri eta Arriskutsuen Erregelamenduak arautzen ez dituen jarduerak ireki edo ezartzeko, jarduera martxan jartzeko lizentzia-eskaera bakarrik gauzatu beharko da, hurrengo puntuan azaltzen den moduan; baina beharrezkoak izan daitezkeen gainontzeko baimenak —hala nola, eraikina edo lokala egokitzeko obra-baimenak— aparte lortu beharko dira.\n11.- Jarduerak martxan jartzeko lizentziak:\nJarduera garatzeko eraikin edo lokalean egokitze-lanak bukatu ondoren, eta bai proiektuan aurreikusitako neurri zuzentzaileak bai jardueraren tramitazio-prozesuan ezarritakoak ere bete ondoren, jarduera martxan jartzeko lizentzia eskatuko da honako dokumentazio osagarriarekin batera:\na) Jarduera Ekonomikoen Lizentziaren gaineko zergan, edo legez ordeztu dezakeen beste antzeko batean, alta emanda dagoela egiaztatzeko kopia.\nb)Lokalaren jabetza-eskrituraren kopia, edo errenta-kontratuarena.\n12.- Eguzki-energiaren jasotze-sistemak ezartzeko lizentziak:\nEguzki-energia jasotzeko edozein sistema instalatu edo ezarri aurretik —edozein dela ere horren mota eta potentzia—, jarduera eta obraren udal lizentzia lortu beharko da. Jasotze-sistemak instalatzeko obra zibilak oso-osorik bete beharko du araudi orokor aplikagarria, bai arlo-mailakoa, baiudaleko hirigintza-mailakoa.\nLizentzia lortu ahal izateko aurkeztu beharko den dokumentazioa ezberdina izango da jardueraren sailkapenaren arabera, hau da, jarduera kaltegabea, salbuetsia edo sailkatua bada.\na) Jarduera kaltegabeak: Lizentzia-eskaerarekin batera, honakoak aurkeztu behar dira: kokapen zehatzaren planoak (udalaren topografiaren gainean); instalazioari buruzko memoria deskribatzailea, baimendutako instalatzaile batek sinatuta; eta instalatuko den potentziaren kalkulua, instalazioen plano edo eskemak eta aurrekontua.\nJardueraren zehaztapen teknikoez gain, informazio xehatua ere eman beharko da puntu hauei buruz: eguzki-kaptadoreak instalatzeko proposatzen diren aukerak; estalkiko edo fatxadetako kokaleku zehatza; ainguratzeko edo eusteko irtenbide teknikoak; eta instalazioa exekutatu ondoren eraikuntzak izango duen bukaerako ikuspegia planoetan grafikoki islatzea, behar besteko xehetasunez eta eskala egokiaz. Horiekin batera aurkeztu beharko dira, batetik, teknikari gaituak sinatutako ziurtagiria, instalazioa jasaten duen egiturak —indarreko araudiaren arabera— hari eusteko duen gaitasuna egiaztatzeko; eta bestetik, lan-arriskuen prebentzioaren alorreko legedia betetzeko dagokion azterketa.\nb)Jarduera salbuetsiak eta sailkatuak: Horietarako, eskariaz gain, proiektu tekniko osatua aurkeztu beharko da, teknikari gaituak idatzita eta dagokion Elkargo Ofizialak bisatuta. Proiektu horiek, jardueraren zehaztapen teknikoez gain, puntu hauei buruz ere informazio xehatua eman beharko dute: eguzki-kaptadoreak instalatzeko proposatzen diren aukerak; estalkiko edo fatxadetako kokaleku zehatza; ainguratzeko edo eusteko irtenbide teknikoak; eta instalazioa exekutatu ondoren eraikuntzak izango duen bukaerako ikuspegia planoetan grafikoki islatzea, behar besteko xehetasunez eta eskala egokiaz. Instalazio fotoboltaikoa 100 KW-etik gorakoa bada, aurretik esandakoez gain, Ingurumen-Inpaktuaren Banakako Ebaluazioaren espedientea bideratu eta horren egiaztagiria aurkeztu beharko da.\nInstalazioa bukatutakoan, jarduerari ekiteko lizentzia lortu ahal izateko, hiru kasuetan (jarduera kaltegabea, salbuetsia edo sailkatua) eta espediente bakoitzari dagokion dokumentazio orokorraz gain, instalazioaren ziurtagiria ere aurkeztu beharko da, baimendutako instalatzaile batek sinatuta.\nHalaber, instalazioaren xedea diru-ustiapena bada, energia elektrikoaren enpresa banatzaileak eta Industriako Lurralde Ordezkaritzak eman beharreko baimenak eta oniritziak aurkeztu beharko dira.\n23. artikulua.- Lizentziak emateko eskumena (Lurzoru eta Hirigintzaren Legeko 209. artikulua):\nHirigintza-lizentziak emateko eskumena udalei dagokie, eta toki araubidearen legediaren arabera ezarritako udal organoaren bitartez egingo dute.\n24. artikulua.- Udal lizentziak emateko prozedura:\nLizentzia-eskaera guztien gainean txosten teknikoa eta juridikoa egingo dira. Txosten horietan jasoko da ea aurkeztutako dokumentazioak indarreko xedapenak betetzen dituen, eta ea eskaera horren xedea bat datorren udalerriko lurzoruaren eta eraikinen erabilera arautzen duten aurreikuspen eta xedapenekin, araudi hauei jarraituz: indarreko Lurzoru eta Hirigintzaren Legea; Plan orokorra; egonez gero, Antolamendu Xehatuko Plangintza; eta indarrean dauden gainontzeko Ordenantzak.\nLizentziak ematerakoan prozedura berezi hauek aipatuko ditugu:\na) Lizentziak Euskal Kultura-Ondareko ondasun higiezinetan: Plan Orokorreko Katalogoan jasotzen diren balio historiko eta artistikoa duten ondasun higiezinetan zerbait egin nahi bada, horretarako lizentziak ematerakoan VI. TITULUAN datorren tramitazioa bete beharko da, katalogatutako elemento bakoitzari ematen zaion babes-mailaren arabera.\nb) Nekazaritza-ustiapenerako eraikinen lizentziak: Nekazaritza-Ustiapenerako diren eraikinen lizentziak emateko, aurrez, ustiapenaren bideragarritasunari buruz Gipuzkoako Foru Aldundiko Nekazaritza Departamentuak emandako aldeko txostena beharko da.\nc) Jarduera Gogaikarri, Osasungaitz, Kaltegarri eta Arriskutsuen Erregelamenduari erantsitako Izendegian agertzen diren jarduerak ezartzeko eta irekitzeko lizentziak:\nJarduera Gogaikarri, Osasungaitz, Kaltegarri eta Arriskutsuen espedienteak bideratzeko, une bakoitzean aplikagarri den indarreko araudiak ezartzen duen prozedura erabiliko da.\nLizentziak tramitatzerakoan, aipatutako prozedura partikularrak burutu ondoren, eta eman diren txosten tekniko eta juridikoetan oinarrituta, Bergarako Udalak baimendu edo ezeztu egingo du eskatutako lizentzia; edozein kasutan ere, erabaki hori arrazoitua izan beharko da.\nInoiz ere ezingo dira eskuratu, ezta aldeko isiltasun administratiboaren bidez ere, hirigintzako antolamenduarekin eta indarreko legediarekin bat ez datozen ahalmenak edo eskubideak.\nLizentziak, kasu guztietan, jabetza eskubidea errespetatzekotan eta beste inori kalterik ez egitekotan emango dira.\nLizentzia-eskaera baten berariazko ebazpena jakinarazteko epea, gehienez ere, hiru hilabetekoa izango da, eskaera aurkeztu zenetik kontatzen hasita.\n25. artikulua.- Lizentzien titularitatea eta eskualdaketa:\nLizentzia baten titulartzat hartzen da lizentzia eskatu duena, bai berak zuzenean eskatu duenean, bai beste batek ordezkatu duenean.\nLizentziaren titularrak lizentzian aurreikusitakoak burutu ahal izango ditu, eta bera izango da burutze hori ezarritako baldintzetan egitearen erantzule. Lizentzia emateagatik sortutako zergak eta tasak ordaintzearen erantzule ere bera izango da.\nLizentzien titularitatea eskualdagarria da. Kontrakorik hitzartzen ez bada, eskualdaketa horrekin batera dagokion lurzoruaren azalera edo eraikuntza ere eskualdatzen dela ulertzen da.\nEskualdaketa-emaileak eta –hartzaileak, idatziz, Udalari jakinarazi behar diote eskualdaketa.\nEdozein motatako eraikuntza-lizentzien eskualdaketak badira, idatziarekin batera alde biek sinatutako akta bat aurkeztu beharko da. Akta horretan jasoko da eskualdaketa gertatzen den unean obraren egoera zein den; horrela, titular bakoitzak izan ditzakeen erantzukizunak mugatu ahal izango dira.\nHorrelako aktarik ez balego, bien arteko erantzukizun solidarioa izango da.\n26. artikulua.- Lizentziak burutzeko baldintzak eta epeak. Luzapenak:\nLizentzia batzuek (lur-mugimenduak, urbanizazio-lanak, eraikinak eta instalazioak botatzea, edozein motatako eraikuntza-obrak, baita obra tixikiak ere, eta irekitzeko lizentziak) euren baitan hainbat baldintza izan ditzakete: proiektatutako obren edukia aldatzea, lurzoruaren urbanizazioa eta lagapenak egiteko betebeharrak, epeak, edo udalaren eskumenekoak diren beste alderdi batzuk. Baldintza horien bitartez lizentzia ezeztu beharrean eman ahal bada, baldintzak ezarri beharko dizkio eta lizentzia eman.\nb) Lizentzien epeak ezartzea:\nIndarrean dagoen Lurzoru eta Hirigintzaren Legeak 215. artikuluan esaten duena kontuan hartuta, lizentzia guztiek ezarriko dituzte bere xedapenen artean obra hasteko epea, obra burutzeko gehieneko epea eta sustatzaileari lepora dakizkiokeen arrazoiengatik izan dezakeen gehieneko etenaldia.\nLizentzia bakoitzerako zehaztu beharreko epe orokorrak ezartzeko, berrikusten ari garen Arau Subsidiarioetan jasotako berberak mantentzen dira, hau da, lizentzia behar duen edozein motatako obra zeharo bukatzeko, 24 hilabete; gehieneko etenaldia, 12 hilabete; eta gehieneko luzapena ere, 12 hilabete. Obren hasiera hasiera-akta sinatutakoan gauzatuko da, eta hori gehienez ere sei hilabeteko epean egin beharko da, lizentzia emateko erabakia jasotzen denetik kontatzen hasita.\nEzarritako gehieneko sei hilabeteko epe horren barruan, lizentziaren titularrak obrak hasteko epearen luzapena eskatu ahal izango du.\nUdalak luzapena baimendu ahal izango du baldin eta ez bada aldatu lizentzia hori eman zenean indarrean zegoen hirigintza-araubidea, edo ez bada erabaki lizentziak etenda gelditzen direla lizentzia horri dagokion orube edo lokaleko area edo sektorean.\nLuzapena bakarra eta berriztuezina izango da. Halaber, Udalak oraingoan ere exijitu ahal izango dio dagozkion tasak ordaintzea, lehen lizentzia ematerakoan ordaindutakoez aparte.\nLizentzian ezarritako exekuzio-epeak ez badira betetzen, epe horren barruan luzapena eskatu beharko da.\nLuzapena baimentzen bada, eta hasierako lizentzia eman ondoren araudi urbanistikoan nahiz teknikoan aldaketarik onartu bada, obra edo instalazioa derrigorrez egokitu beharko da aldaketa horietara.\nLuzapena baimenduz gero, horri dagokion tasa-ordainketa berria exijitu ahal izango du Udalak.\nLuzapenaren epealdia Udalak finkatuko du kasuan kasu.\nLuzapena bakarra eta luzaezina izango da.\n27. artikulua.- Lizentzien bitartez emandako eskubideak iraungitzea:\nObra edo instalazioak burutzeko lizentziak eta jarduerak irekitzeko lizentziak honako kasuetan iraungiko dira eta, beraz, eraginik gabe eta kalteordain-eskubiderik gabe geldituko dira:\nTitularrak lizentziari uko egiten badio, eta hori Udalari zuzendutako idatzi baten bitartez jakinarazten badu.\nLizentzia deuseztatuta gelditzen bada honako arrazoiengatik: titularrak lizentzian ezarritako baldintzak ez dituelako bete; tasak eta zergak ez dituelako ordaindu jakinarazpen-idatzian adierazitako egunetan; edo eraikuntza-aldian, lizentzia-xede zen proiektuari jarraitu gabe, indarreko hirigintza-araudiaren kontra joan delako.\nLizentzia iraungita gelditzen bada honako arrazoiengatik: obrak hasteko edo bukatzeko epeak amaitu direlako; epe horietarako eman zitezkeen luzapenak amaitu direlako; edo obrak hasi ondoren, etenda izan dituztelako kasuan kasurako ezarritako etenaldia baino denbora luzeagoan edo, etenaldirik ezarri gabe egonez gero, se hilabete baino gehiago.\nKasu guztietan, Udalak jakinarazi egin beharko dio eskatzaileari baimendutako lizentziaren iraungipena.\n28. artikulua.- Lizentzia-mota bakoitzak eragina izateko baldintza bereziak, betebeharrak eta bermeak:\nEmandako lizentzia-mota guztiek eragina izan dezaten, honako baldintza bereziak, betebeharrak eta bermeak bete beharko dira:\na) Finkak zatitzeko, banatzeko, partzelatzeko edo bateratzeko lizentziak:\nLizentzia horiek eragina izango dute lizentzia-xede den eskrituraren kopia baimendua —Jabetza-Erregistroan inskribatu delako frogagiriarekin batera— aurkeztutakoan, baldin eta derrigorrezko udal-tasak eta zergak ordaindu badira.\nb) 19. artikuluan b), c), d), e), f) eta h) puntuetan jasotako edozein obra-motatako lizentziak:\nPuntu horietan dauden obretarako lizentziek ez dute eraginik izango ez badituzte betetzen honako baldintza bereziak, betebeharrak eta bermeak:\nLizentzia bat oinarrizko proiektu baten gainean ematen bada, lizentziaren eragina baldintzatuta geldituko da exekuzio-proiektua aurkeztu arte.\nLizentzia batean, obrak hasi aurretik bete beharreko baldintzak ezarri badira, lizentziak ez du eraginik izango ezarritako baldintzak betetzen ez diren bitartean.\nAurkeztu egin beharko da obra-zuzendaritzaz arduratuko diren teknikari gaituen izendapena, dagokien Elkargo Profesionalean bisatuta.\nUdal-tasa eta zergak ordaindu beharko dira.\nEzarriko diren kopuruetako abalak eta bermeak aurkeztu beharko dira, finketan edo partzeletan egiten diren eraikuntza-lanetan urbanizazioko obrak burutuko direla bermatzeko, baldin eta urbanizazioko karga horiek ez badaude jasota Jabetza-Erregistroan, finka edo partzela horien inskripzioan.\nEzarriko diren kopuruetako abalak, beste berme-motak edo fidantzak aurkeztu beharko dira, obrak egiteagatik bide publikoetan edo instalazioetan eragin daitezkeen kalteen aurrean erantzuteko.\nEraikinak eta instalazioak eraikitzeko, handitzeko eta berritzeko lizentzietan, zuinketa-akta sinatu beharko da. Hori egiteko, honako izapide eta betebeharrak beteko dira:\nLizentziaren titularrak idatzizko eskaera aurkeztuko du, gutxienez zortzi eguneko aurrerapenez, proiektatuta duen eraikinaren edo eraikuntzen zuinketa egiazta dezaten Udal Zerbitzu Teknikoek. Egiaztapen horretara derrigorrez bertaratu beharko dira obretako zuzendari teknikoa(k).\nZuinketa izango da lizentziaren xede diren eraikuntzen perimetroa lurgainera eramatea, sokak jarriz eta oinarrizko lerrokadurak eta sestrak markatuz; eta eskaerarekin batera aurkeztu behar den “Ezarpen eta Zuinketa planoari” jarraituz egin beharko da.\nZuinketa hau lizentziaren baldintzetara zuzen egokitzeko zailtasunak egonez gero, udal teknikoak erakabiko du zuinketan zein aldaketa egin beharko den.\nBertan izandako gorabeheren akta jasoko da; egoki iritziz gero, lizentzia-titularrak edo obra-zuzendariak/-ek udal teknikariarekin izan dezaketen desadostasuna ere jaso dezakete, eta dagozkion alegazioak erantsi. Aktarekin batera “Ezarpen eta Zuinketa planoaren” lau kopia joan behar dira: bat Udalarentzat; beste bat lizentzia-titularrarentzat; eta beste biak obra-zuzendarientzat. Beharrezko zuzenketak egin ondoren (horrelakorik balego), bertaratutako den-denek sinatu beharko dituzte kopia guztiak eta akta.\nLizentzia-titularrak edo obra-zuzendariak/-ek dagokion aktan jaso badute udal teknikariak ezarritako zuinketarekin ez daudela ados, lizentzia eman duen organoak edo —hori ezean— Alkateak horri buruzko behin betiko irtenbidea erabakiko du gehienez ere zortzi eguneko epean; eta bestela, ulertuko da aktan jasotako alegazioak ez direla onartu.\nEdozein motatako lur-mugimenduen lizentzietan, urbanizazioko eta instalazioetako obra-lizentzietan, eraispen edo botatze-lizentzietan eta obra txikietan, duten garrantziagatik beharrezkoa irizten bazaio, egin behar diren obrak hasi aurretik udal-teknikoak/-ek behin ikuskatzearekin nahikoa izango da, horrela egiazta dezan ba ote dagoen oztoporik obrak zuzen burutzea eragotzi edo ezinezko bihur dezakeenik.\nc) Behin-behineko obra eta erabileretarako lizentziak:\nAurreko puntuan adierazi diren obren kategorien araberako baldintzez gain, behin behineko obra eta erabileretarako lizentziek ez dute eraginik izango eta, beraz, obra edo erabilera horiek ezingo dira hasi, Jabetza-Erregistroan inskribatu direla justifikatu arte eta, inskripzio horrekin batera, interesatuak obra edo erabileraren behin-behinekotasuna onartu arte, konpromisoa hartu beharko duelarik, halaber, eraikuntza bota edo erabilera bertan behera uzteko, Udalak errekeritzen dionean, kalteordain-eskubiderik gabe. Era berean, garaia heltzen denean botatze-lanak egingo direla ziurtatzeko moduko bermea ezarri beharko du.\nd) Lizentziak lurzoru urbanizaezinean:\nLurzoru urbanizaezinean eraikitzeko obren lizentziek eragina izan dezaten, artikulu honetako b) puntuan ezarritakoa bete beharko da. Urbanizazio-obrak burutzeko eta pistak eta bideak eraikitzeko, b) puntuan bertan jasotako betebeharrak ere bete beharko dira.\nAsentamendu ez-iraunkorrak instalatzeko eta mozketak eta entresakak egiteko —Ordenantza hauen 16. artikuluak ezarritakoaren arabera baimena eskatu behar den kasuetan—, ez da proiekturik aurkeztu beharko baina, horren ordez, kasu bakoitzerako honako hauek bai: memoria bat, nahi diren obrak edo jarduketak azaltzeko; asentamenduen instalazioen kostuaren aurrekontua; mozketa eta entresaka jarduketetan, moztuko diren zuhaitz kopuruen zerrenda, espezieak eta dituzten urteak zehaztuz; eta, kasu guztietan, 1:5.000 eskalako planoa, jarduketa zein lursailetan egingo den azaltzeko eta mozketa- eta entresaka-lanek eragingo dituzten pista eta bide publikoak islatzeko.\nAsentamendu ez-iraunkorrak desagertutakoan lursailak hasierako egoerara itzuliko direla bermatzeko, eta mozketa- eta entresaka-lanetan eragindako errepideak, pistak, bideak eta instalazioak ere berreskuratzeko, abal edo fidantza bat ezarri beharko da esku-dirutan. Abal edo fidantzaren zenbatekoa kasuan kasu finkatuko da jarduketaren kategoriaren arabera.\n29. artikulua.- Lehen Erabilpeneko lizentziak:\nEdozein motatako eraikuntza-obretarako lizentzien titularrek, obra txikikoenek barne, derrigorrez eskatu beharko dute lehen erabilpeneko baimena, eraikinak eta lokalak aurreikusitako helburuetarako erabili ahal izan baino lehen.\nLehen erabilpeneko lizentzia lortzea nahitaezko baldintza izango da eraikina hiri-zerbitzuko sareetara lotzeko, hala nola, ur-, argindar-, telefono- eta gas-horniketarako; horregatik, Udalak edo enpresa hornitzaileek alta ukatu egin beharko diote baldintza hori betetzen ez duenari.\nLehen Erabilpeneko lizentziak eragina izateko, honako izapideak bete beharko dira:\nEgiaztatu egin beharko da beharrezko dokumentazioa osatuta dagoela eta bat datorrela lizentzia-xede den proiektuarekin eta lizentzian ezarritako baldintzekin.\nUdal Zerbitzu Teknikoek ikuskapen-bisita egingo dute eraikinera, edozein motatako obratara edo instalaziotara, egiaztatu ahal izateko obra guztiak bukatu direla eta aurkeztu den dokumentazioarekin zein lizentziaren baldintzekin bat datozela.\nEuren baitan urbanizazio-lanak dituzten jarduketetan, udal teknikariek egiaztatu egingo dute: edozein motatako trinkotze- eta zolatze-lanak egoki bukatu direla, azpiegitura- eta zerbitzu-instalazio guztiak zuzen dabiltzala —kasuan kasu egiaztapenak egiteko bitarteko egokiak erabiliz, lizentzia-titularraren kontura—, berdeguneak ondo bukatu direla eta landaketak zein hiri-altzariak egokiak direla.\nLehen Erabilpeneko lizentzia emandakoan eta, horrela badagokio, urbanizazioa jasotakoan, lizentzia-titularrak ezarritako abal eta fidantzak itzultzea eskatuko du. Jabari publikorako lursailetako urbanizazio-obrak direnean eta, abal edo fidantza bat exijitu bada, kasu guztietan, obrak zuzen burutu direla eta eragindako kalteak konpondu direla egiaztatu ondoren, obrak behin-behinerako jasoko dira, eta ezarritako abal eta fidantzak itzuliko dira kopuru bat izan ezik; obren zenbatekoaren ehuneko seia obrak behin betiko jasotzen direnean itzuliko da, hau da, behin-behinerako jaso direnetik urtebetera.\nLizentzia-titularrak ez baditu burutu eraikuntza-lizentziaren barnekoak ala osagarriak diren urbanizazio-lanak, edo ez baditu konpondu bide eta gune publikoetan zein instalazioetan eragin diren kalteak, eta ohartarazpen-epeak amaitu badira, Udalak abalak eta fidantzak erabiliko ditu obrak zuzen bukatzeko.\nInoiz ere ezingo da eman Lehen Erabilpeneko lizentzia baldintzatu bat. Horregatik, Zerbitzu Teknikoen derrigorrezko txostenetan ohartaraziko balitz lehen ezarritako betebeharren bat ez dela betetzen —dela aurkeztutako dokumentazioari buruzkoa, dela eraikuntza- edo urbanizaio-lanen exekuzioari buruzkoa—, berariaz ukatu egin beharko da lizentzia, edo bestela, prozedura eten, ohartarazitako hutsuneak eskatzaileari jakinarazi eta zuzentzeko epe bat eman beharko zaio.\n30. artikulua.- Jarduera martxan jartzeko lizenziak:\nTipifikatutako jardueretako lizentzien titularrek derrigorrez eskatu behar dute jarduera martxan jartzeko lizentzia, eraikinak eta lokalak aurreikusitako helburuetarako erabili ahal izan baino lehen.\nLizentzia hau lortzea nahitaezko baldintza izango da eraikina hiri-zerbitzuko sareetara lotzeko, hala nola, ur-, argindar-, telefono- eta gas-horniketarako; horregatik, Udalak edo enpresa hornitzaileek alta ukatu egin beharko diote baldintza hori betetzen ez duenari.\nJarduera bat martxan jartzeko lizentzia eskatutakoan, Udal Zerbitzu Teknikoek egiaztatu egingo dute lizentzia eskatzeko aurkeztu den dokumentazioa egokia ote den, obrak eta instalazioak zuzen burutu ote diren, eta neurri zuzentzaileak ere (bai jarduera-proiektuaren barruko neurriak, baitramitazio-prozesuan ezarritakoak) behar bezala bete ote diren.\nInstalazio edo prozesu batzuen zailtasunaren aurrean, instalazio eta prozesuetan adituak diren beste enpresen laguntza eskatu ahal izango du Udalak.\nZerbitzu Teknikoek emandako txostenak aldekoak izanez gero, jarduera martxan jartzeko lizentzia emango da.\nLehen Erabilpeneko lizentziak bezala, lizentzia hauek ere ezingo dira izan baldintzatuak.\n31. artikulua.- Tasak eta zergak ordaintzea:\nLizentzien tasen eta zergen zenbatekoa Udal Ordenantza Fiskaletan finkatuko da.\nLizentziak ematearekin bat egingo da tasen eta zergen kitapena.\nEdozein motatako obra egiteko lizentzietan, tasen eta zergen kitapena behin-behinekoa izango da; eta Lehen Erabilpeneko lizentzia edo Jarduera Martxan Jartzeko lizentzia ematerakoan, obretako kostu osoaren gaineko behin betiko kitapena egingo da.\n32. artikulua.- Obrak egiterakoan bete beharrekoak:\nObrak egiten diren bitartean honakoak bete beharko dira:\nObraren eraginez, kamioiak espaloitik sartu behar badira, dagokion ibia eskatu eta eraiki beharko da.\nDauden ibiak, hesiak eta segurtasunerako gainontzeko elementuak egoera onean gorde beharko dira. Hesiak aldizka margotzea agindu ahal izango da, duintasunezko egoeran izan daitezen.\nObrak egiterakoan edo hesiak jartzerakoan bide publikoak edo espaloiak okupatzen diren kasu guztietan, ibilgailuak eta oinezkoak pasatzeko beste aukera batzuk gertatu beharko dira, Udal Zerbitzu Teknikoekin adostuta.\nBete egin beharko dira gai hauei buruz ezarrita dauden arauak: zama-lanetarako ordutegia, garbiketa, zangak ireki eta betetzea, bide publikotik hondakin eta materialak erretiratzea, eta aplikagarri diren hiri-gizabiderako gainontzeko xedapenak.\nObra-hondakinak botatzeko, fatxadan jarritako hodi edo toberak erabiliko dira; eta hondakinok bide publikoan pilatzeko, Udalak berariaz baimendutako obra-kontainerrak erabiliko dira.\nObra-hondakinen garraioa udal-agintariek arautu ahal izango dute eta, edozein kasutan ere, hondakinak baimendutako zabortegietara bota beharko dira.\n33. artikulua.- Teknikari zuzendariek uko egitea eta berriak izendatzea, edozein motatako obra edo instalazioa eraikitzerakoan.\nPlan Orokor honetan aurreikusten denaren arabera obra edo instalazio batean derrigorrez parte hartu beharreko teknikari batek —edozein dela ere arrazoia— uko egiten badio ardurari, Udal Administrazioari jakinarazi beharko zaio hirurogeita hamabi orduko epe barruan, idatzi baten bitartez. Idatzia dagokion Elkargo Profesionalak behar bezala bisatuta egongo da eta, bertan, uko egitearen arrazoia azalduko da.\nSustatzaileak obrak eten egin beharko ditu zuzendari berriaren izendapena Udalari jakinarazten ez dion bitartean.\nSalbuetsita daude bakar-bakarrik, eta, beraz, ez dira etengo, segurtasuna bermatzeko beharrezko eta ezinbesteko obrak.\n34. artikulua.- Obra- eta instalazio-proiektuen aldaketak\nObrak dirauen bitartean, beharrezkoa edo komenigarria balitz proiektuan aldaketaren bat egitea, bereizi beharko da ea aldaketak funtsezkoak diren edo, bestela, xehetasunezko, egiturazko, instalazioetako edo abarreko aldaketa xumeak diren eta, ondorioz, lizentzia-xede zen hasierako proiektuan jasotako ezaugarri nagusiak edo erabilerak bere hartan matentzen diren.\nLehen kasuan, dagokion lizentzia-aldaketa eskatu beharko da eta, lehenengo lizentzia izango balitz aurkeztu beharko litzatekeen dokumentazio bera aurkeztu eta izapide berak jarraituko dira.\nAurkeztu behar den dokumentazioan, kasu guztietan, aldaketaren xedea garbi aipatuko da, eta aldatu nahi den hasierako proiektuaren dokumentazioa aurkeztu beharko da.\nBigarren kasuan, hau da, hasierako proiektua nabarmen aldatzen ez duten aldaketak direnean, lanek aurrera egin ahal izango dute, eta sartu diren aldaketak ondoren justifikatuko dira, bai Lehen Erabilpeneko lizentzia eskatzerakoan, bai lokala, eraikina edo instalazioa Martxan Jartzeko lizentzia eskatzerakoan.\nJabari publikora doazen bide, pasealeku, espazio libre edo azpiegituretako urbanizazioko obretan, hasierako proiektua aldatu nahi bada, Udalari berariazko baimena eskatu beharko zaio edozein aldaketaren aurretik.\n35. artikulua.- Obrak ikuskatzea\nLizentziaren menpe dagoen edozein motatako obra edo instalazio egiten ari den bitartean, Udal ikuskatzaileek eta Udal Zerbitzu Teknikoek obrak nola doazen egiaztatu ahal izango dute, eurek egoki irizten dioten guztietan edo eskumena duen agintariak horrela erabakitzen duenean.\nIkuskapenak hainbat ekintza hartuko ditu bere baitan, udal tekinariaren iritziz egiaztapena egiteko beharrezkoak diren beste.\nLizentziaren titularra, edo horren ordezkaria, eta obren zuzendari fakultatiboa derrigorrez joan beharko dira ikuskapenetara gonbidatzen dituztenean, eta, era berean, derrigorrez utzi beharko diete udal tenikari ikuskatzaileei finkara sartzen.\nEraikuntza-obra guztietan, oin berrikoa izan nahiz handitze-lana izan, lizentziaren baldintzetan ezar daitezkeen obra-fase bakoitza noiz bukatzen den jakinarazi beharko zaio Udalari.\nJakinarazpen horien ondoren, udal teknikariek egoki iritzitako behar beste egiaztapen egin ahal izango dituzte, eta egindako bisitaren akta jasoko dute.\nObrak dirauen bitartean egiten diren ikuskapen- edo egiaztapen-bisitetan, edozeinetan funtsezko aldaketak antzemango balira lizentzia-xedea den proiektuarekin alderatuta, obrak berehala gelditzeko aginduko da eta, kasu bakoitzean, indarreko Lurzoru eta Hirigintzako Legearen VI. tituluko III., IV. eta V. kapituluetan ezarritakoaren arabera jokatuko da.\n‹ TITULO I.- XEDAPEN OROKORRAK gora IV. TITULUA.- LURZORUA ERAIKI ETA ERABILTZEKO ORDENANTZA OROKORRAK ›


Ocañako Plaza Nagusia - Wikipedia, entziklopedia askea.\nOcañako Plaza Nagusia\n39°57′25″N 3°29′48″W / 39.95694°N 3.49667°W / 39.95694; -3.4966739°57′25″N 3°29′48″W / 39.95694°N 3.49667°W / 39.95694; -3.49667\nOcañako Plaza Nagusia XVIII. mendeko eraikina da, Espainiako Kultura Ondasunaren izendapenerekin 2002tik. 1777an hasi zen eraikitzen, Karlos III.a Espainiakoaren aginduz. Estetikoki barrokoaren estilokoa da. Herriaren gune nagusia da eta bertan udaletxea dago.\nBeste plaza baten gainean eraiki zen. Proiektua XVI. mendetik eztabaidatzen ari zen baina lanak XVIII. mende arte ez ziren hasi, Karlos III.a Espainiakoaren aginduz eta Francisco Sánchez de Madrid zuzendaritzapean. Plaza Iberiar Penintsulako Gerran, Ocañako guduaren ondoren, 1809an, kalteak pairatu zituen, batez ere mendebaldeko aldean. Obrak mende eta erdi luzatu ziren. 1961an, nolabait plaza bukatu zuten , ekialdeko fatxada inauguratuz. 1969an zolua konpondu zen. 1981an Espainiako monumentu artistikoaren izendapena jaso zuen.\n(Gaztelaniaz):Plazan egindako azken aldaketak.\nToledoko probintziako eraikinak


aniztasuna euskaraz: 2013\nHaur hezkuntzarako bat eta agur\nTira ba, iritsi da ikasturte amaiera eta hona nire azken sarrera.\nHaur hezkuntzakoentzat aurkitu berri dudan blog hau, grafomotrizitatea bilatzen zerbait gehiago topatu dudala iruditu zait.\nPublicado por ainhoa basterra en 9:58 No hay comentarios:\nEtiquetas: euskaraz noski, haur hezkuntza, irakurketa-idazketa, musika\nDonostiako jardunaldietan emandako hitzaldia.\nPublicado por ainhoa basterra en 10:16 No hay comentarios:\n5000 hiztegi digitala\nBerria egunkarian agertu zen notizia:\n'5000 Hiztegia'-ren bertsio digitala Interneten da jada\n30. urteurrena ospatzen duen urtean, 5000 Hiztegia eguneratu eta digitalizatu egin dute. Hainbat hitz, sinonimo eta antonimo gehitu dituzte hiztegian, eta, gainera, bertsio digitala sarean erabilgarri dago jada. 90.562 hitz jasotzen ditu hiztegiak. Berritasunen artean, hiztegia entzuteko aukera dago, EHUko Aholab sistemaren bitartez. Euskarazko eta gaztelaniazko bilaketak egiteko aukera ematen du.\nPozez hartu dut guretzat hain baliabide erabilgarria izan daitekena.\nJope aita Patxi! Ze dotore!\nPublicado por ainhoa basterra en 11:09 No hay comentarios:\nEtiquetas: etorkinekin lanean, euskaraz noski, irakurketa-idazketa


Esan CAFi Israelgo apartheid trenetik jaisteko! | BDS Movement\nCAF desafiatzen ari dira luze eta zabal Israelgo apartheidaren konplizitatean parte hartzeagatik. Norvegiako zortzi sindikatuk CAFi boikota egiteko deialdia egin dute, eta estatu espainiarreko 15 giza eskubideen aldeko erakundeek, berriz, CAF eta Nazio Batuen datu-basean dauden enpresak eskeintza publikotik kanpo gera daitezen eskatu dute. Pertsonai ezagunek, hala nola Javi Dominguez korrikalariak eta Amparo Lasheras kazetariak, azaroaren 28an Euskal Herrian mobilizatzeko deia egiten dute, eta Britainiar Handiko kanpainariek eskatu dute CAF HS2 abiadura handiko trenbidearen akzioen eskeintzatik kanpo utz dezala. Nahiz eta CAFek 2019a salmenta errekorrekin amaitu, Trenasasko (Espainia) lantegia itxiko duela mehatxatzen du, ondorioz 118 langilek euren lanpostuak galduko lituzkete. Langile horiei elkartasuna adierazi nahi diegu. Argi dago CAFek ez dituela bere langileen eskubideak errespetatzen. Zergatik bestela kaleratu daitezke langileak salmenta errekorrak eta gero? Eta nola da posible enpresa osoa arriskuan jartzen duen legez kanpoko proiektu batean parte hartzea?\nJerusalemgo tren arina (JLR) Israelgo legez kanpoko kolonizazioaren eta Ekialdeko Jerusalemeko palestinar lurren lapurreten parte da. JRL-k palestinar lurralde okupatuetan dauden legez kanpo kokaguneak Mendebaldeko Jerusalemekin lotzen ditu eta kokagune hauek nazioarteko zuzenbidean gerra krimenak direla konsideratzen dira.\nShapir, CAFek JLR proiektuan duen kide israeldarra, enpresa konplizeen Nazio Batuetako datu-basean dago zeinetan palestinar herriaren nazioarteko zuzenbidea eta giza eskubideak urratzeagatik harreman ekonomikoak amaitzeko eskatzen den. CAF ez bada JRLren proiektutik baztertzen, CAF ere datu-base honetan sartuko da.\n2007an, Veoliak JLR proiektuan zuen parte-hartzearen aurkako antzeko kanpaina bat abiatu zen Bilbon. Kanpaina horren ondorioz, Veoliak 20 mila milioi dolar baino gehiago galdu zituen... kontratu globaletan, eta azkenean proiektu ilegaletik aldendu zen.\nBat egin nazioarteko ekimen egunarekin CAF konpainia euskaldunak ere Israelgo apartheidean duen konplizitatearekin buka dezan.\nAzaroaren 20an zarata handia atera nahi dugu! Erabili zuen sareak mobilizatzeko eta kontzientzia hartzeko. Mesedez, egin hau:\n1. Argazkia atera\nIrudi hau inprimatu\nAtera argazki bat zeure buruari.\nPartekatu sare sozialetan testu honekin:\nCAFen jarrera zalantzan jartzen ari dira Israelen apartheidaren duen konplizitateagatik. CAF, entzun: ez jarraitu Jerusalemgo legez kanpoko tren arina garatzen Ekialdeko Jerusalem okupatuan lapurtutako lur palestinarretan!\nGobernuek kontratu publikoetatik kanpo utzi behar dute CAF, Jerusalemgo tren arina eraikitzen onura ateratzen duen bitartean. Izan ere, trenak nazioarteko zuzenbidea urratzen du legez kanpoko israeldarren kokaguneak konektatzen baititu.\nErabili ondorengo hashtaga: #CAFJaitsiZaitezIsrealenApartheidarenTrenetik\neta etiketako CAFen kainpaina twiterren: @eaudecaf\n2. Mezu elektronikoen bidalketa masiboa\nBidal ezazu CAFen helbidera mezu elektroniko bat Jerusalemgo Tren Jerusalemgo Tren Arinaren legez kanpoko proiektutik ateratzeko eta Israelen okupazio militarrari, lurraldeen anexioari eta apartheidari babesa emateari amaiera emateko eska iezaiozu.\nErabili orri honen eskuineko aldean dagoen inprimakia.\n3. Deitu CAFera\nJarri harremanetan CAF enpresarekin telefonoz eta Jerusalemgo tranbiaren proiektuan parte hartzeari uko egin diezaion eskatu. CAFen egoitza nagusira dei dezakezu +34 943 88 01 00 edo hemen zerrendatutako tokiko bulegora.\nJarraitu beheko puntu nagusiei, eta gogoratu artatzen duen pertsona ez dela CAFen politikaren arduraduna. Izan beti gizabidetsu, baina irmo, gure mezua zuzendaritzara helarazi dezala eskatu.\nHona hemen deia egiterakoan gogoratu beharreko ideia nagusiak:\nHitz egingo duzun pertsona ez da kontratu honen erantzulea, baina eska diezaiokezu kontuan hartzeko eta CAFeko batzorde ikuskatzaileari mezu hau bidaltzeko.\nNazio Batuak Jerusalemgo tren arinaren proiektua amaitzea eskatu du.\nJerusalemgo tren arinaren helburua koloniak Mendebaldeko Jerusalemekin elkartzea da. Kolonia hauek nazioarteko zuzenbidearen arabera gerra krimentzat hartzen dira.\nKontratu honetan parte hartzearekin CAF nazioarteko zuzenbidea urratzen ari da eta Palestinako herriaren eskubideak kaltetzen.\nShapir CAFeren kidea da proiektu honetan, eta Israelgo kolonia ilegaletan parte hartzen ari diren enpresa konplizeen zerrendan dago.\nCAFek Israelen okupazio militarrean parte hartzeagatik sortutako protestak eta haserreak jarraituko dute CAF Jerusalemgo tren arinaren legez kanpoko proiektutik erretiratu arte.\nCAFek bere langileei entzun behar die: CAFeko enpresa batzorde nagusiak legez kanpoko proiektua bertan behera uzteko deia egin zuen.\nBehin deitu ondoren, deiaren berri izateko formulario hau bete dezazun eskatu nahi dizuegu.\nCAF Jaitsi Zaitez Isrealen Apartheidaren Trenetik\nlagunek bidali dute dagoeneko mezu elektroniko hau..\nNazio Batuen herri Palestinarren aldeko nazioarteko elkartasun egunaren harira idazten dizut, enpresak Jerusalemgo tren arinaren (JLR siglak ingelesez) proiektuaren garapen eta mantenuan parte hartzeari utz diezaion eskatzeko.\nCAF leku desberdinetatik jasotzen ari da desafioak. Norvegiako zortzi sindikatuk CAFi boikota egiteko deialdia egin dute eta Estatu espainiarreko 15 giza eskubideen aldeko erakundeek, berriz, CAF eta Nazio Batuen datu-basean dauden enpresak (Zisjordaniako okupazio ilegalean parte hartzen ari diren entitateak) eskeintza publikotik kanpo gera daitezen eskatu dute.\nBritainia Handian, CAF HS2 abiadura handiko trenbide berrirako lokomotorrak eta bagoiak egiteko eskaintzatik kanpo utz dezatela eskatzen ari dira. EAEko bigarren partidu politiko bozkatuena den EH bilduk ere CAFek JLR proiektua bertan behera utz dezala eskatu du baita Espainiako Amnistiak ere.\nCAFek iritziz aldatzen ez badu, litekeena da NBEk Israelgo legez kanpoko kokalekuetan parte hartzen duten enpresen zerrendan amaitzea. Shapir, CAFen bidelaguna proiektu honetan, dagoeneko zerrenda horretan dago.\nJLR proiektua funtsezko elementua da Israelgo agintarien estrategian Palestinako lurralde okupatuaren etengabeko anexioa formalizatzeko, eta Palestinako herriari nazioarteko zuzenbidearen arabera dituen oinarrizko eskubideak ukatzeko.\n2016an, Nazio Batuen Giza Eskubideen Kontseiluak eskatu zuen Israelek “Jerusalem Mendebaldearekin lotzen duen tranbia martxan ez jartzea nazioarteko zuzenbidearen eta Nazio Batuen ebazpenen urraketa argia delako”.\nJLR proiektua, berez, apartheid israeldarraren tresna bat da. Izan ere, honen eraikuntzak lurren jabetza kentzea eta palestinarren jabetzak suntsitzea dakar. Proiektua martxan jartzeak batez ere, Israelgo biztanleei egingo die mesede eta bereziki legez kanpoko kolonoei.\nCAFen jokabide-kodeak dioenez, “CAFen eta hura osatzen duten pertsonen jarduera orok errespetu osoa izango die legeei, giza eskubideei eta askatasun publikoei”. Kodeak gaineratzen duenez, “CAFekin elkarlanean edo harremanetan ari den edozein erakundek edo pertsonak arretaz errespetatu beharko ditu indarrean dagoen ordenamendu juridikoa, jokabide-kodea eta CAFen barne-erregelamenduak”.\nKode horrekin bat etorriz, Beasaingo eta Irungo CAF lantegietako enpresa batzordeak enpresa JLR legez kanpoko kontratutik kentzeko eskatu zuen publikoki.\n2015ean, Veolia konpainia frantziarrak JLR proiektuan zuen partaidetza utzi zuen, kontratuetan eta lizitazioetan 20 mila milioi euro galdu ostean eta gizarte zibilaren kanpainek konpainiari proiektu horretan zuen partaidetza amaitzeko presioa egin ondoren.\nHorregatik guztiagatik, CAFi eskatzen diogu berehala JLRa egiteko kontratua deuseztatzeko, bertan parte hartzeak CAFen ospea kaltetzen baitu eta giza eskubide eta gizarte zibilen ekintzaileentzat nazioarteko boikot eta desinbertsio kanpainen helburu bihurtzen baita.\nNazioarteko presioak eta protestek aurrera jarraituko dute CAFek lurralde palestinarrean Israelen kolonizazioarekin dirua ateratzen jarraitzen duen bitartean. Horregatik eskatzen diogu CAFi, berehala bertan behera uzteko Jerusalemengo tren arinarekin duen kontratua.\nPosta elektronikoaren testua\nHerria * AukeratuAfghanistanAlbaniaAlgeriaAmerican SamoaAndorraAngolaAnguillaAntarcticaAntigua and BarbudaArgentinaArmeniaArubaAscension IslandAustraliaAustriaAzerbaijanBahamasBahrainBangladeshBarbadosBasque CountryBelarusBelgiumBelizeBeninBermudaBhutanBoliviaBosnia and HerzegovinaBotswanaBouvet IslandBrazilBritish Indian Ocean TerritoryBrunei DarussalamBulgariaBurkina FasoBurundiCambodiaCameroonCanadaCap VerdeCataloniaCayman IslandsCentral African RepublicChadChileChinaChristmas IslandCocos (Keeling) IslandsColombiaComorosCook IslandsCosta RicaCote d'IvoireCroatia/HrvatskaCubaCyprusCzech RepublicDemocratic People's Republic of KoreaDemocratic Republic of CongoDenmarkDjiboutiDominican RepublicDominicaEcuadorEgyptEl SalvadorEquatorial GuineaEritreaEstoniaEthiopiaEuropeEuskal-HerriaFalkland Islands (Malvina)Faroe IslandsFederal State of MicronesiaFijiFinlandFranceFrench GuianaFrench PolynesiaFrench Southern TerritoriesGabonGambiaGeorgiaGermanyGhanaGibraltarGreeceGreenlandGrenadaGuadeloupeGuamGuatemalaGuernseyGuinea-BissauGuineaGuyanaHaitiHeard and McDonald IslandsHoly See (City Vatican State)HondurasHong KongHungaryIcelandIndiaIndonesiaIranIraqIrelandIsle of ManIsraelItalyJamaicaJapanJerseyJordanKazakhstanKenyaKiribatiKuwaitKyrgyzstanLao People's Democratic RepublicLatviaLebanonLesothoLiberiaLibyan Arab JamahiriyaLiechtensteinLithuaniaLuxembourgMacauMacedonia, Former Yugoslav RepublicMadagascarMalawiMalaysiaMaldivesMaliMaltaMarshall IslandsMartiniqueMauritaniaMauritiusMayotteMexicoMoldova, Republic ofMonacoMongoliaMontserratMoroccoMozambiqueMyanmarNamibiaNauruNepalNetherlands AntillesNetherlandsNew CaledoniaNew ZealandNicaraguaNigeriaNigerNiueNorfolk IslandNorthern Mariana IslandsNorwayOmanOtherPakistanPalauPalestinePanamaPapua New GuineaParaguayPeruPhilippinesPitcairn IslandPolandPortugalPuerto RicoQatarRepublic of CongoRepublic of KoreaReunion IslandRomaniaRussian FederationRwandaSaint Kitts and NevisSaint LuciaSaint Vincent and the GrenadinesSan MarinoSao Tome and PrincipeSaudi ArabiaScotlandSenegalSeychellesSierra LeoneSingaporeSlovak RepublicSloveniaSolomon IslandsSomaliaSouth AfricaSouth AmericaSouth Georgia and South Sandwich IslandsSpainSri LankaSt. HelenaSt. Pierre and MiquelonSudanSurinameSvalbard and Jan Mayen IslandsSwazilandSwedenSwitzerlandSyrian Arab RepublicTaiwanTajikistanTanzaniaThailandTimor-LesteTogoTokelauTongaTrinidad and TobagoTunisiaTurkeyTurkmenistanTurks and Caicos IslandsTuvaluUS Minor Outlying IslandsUgandaUkraineUnited Arab EmiratesUnited KingdomUnited StatesUruguayUzbekistanVanuatuVenezuelaVietnamVirgin Islands (British)Virgin Islands (USA)Wallis and Futuna IslandsWestern SaharaWestern SamoaYemenYugoslaviaZambiaZimbabwe\nKanpainan sartu nahi nuke eta BDS mugimenduaren mezu elektroniko bidez eguneratzeak jaso


Elikagai libragarriak, idorreriaren aurka eraginkorrak | Consumer\nElikagai libragarriak, idorreriaren aurka eraginkorrak\nZuntz askoko elikagaiak eta osagarri dietetiko libragarriak hartzea sendagaiak hartzea baino hobeagoa da idorreria tratatzeko\nAskok diote idorreria dutela, libratzeko zailtasunak dituztela edo ez dutela nahi adina aldiz egiten; ondoeza izaten dute sabelaldean, urdaila handituta eta gasak. Hori saihesteko, batzuek sendagai libragarriak hartzen dituzte, eta horrela konpontzen dute arazoa. Hala ere, sendagai horietako askok albo-ondorioak dituzte, eta gorputza haietara ohitzea eragiten dute. Hori dela eta, zailagoa da gero egoera zuzentzea zuntz askoko elikagaiak edo elikagai libragarriak hartuta. Artikulu honek azaltzen du nola egin aurre idorreriari dietarekin, eta zer eginkizun duten osagarri dietetiko batzuek.\nFruta freskoak, fruta lehortuak, fruitu lehorrak, barazkiak eta lekaleak zuntz ugariko elikagaiak dira. Talde horietan badira elikagai batzuk landare-jatorriko konposatu horren kantitatea handia izateagatik nabarmentzen direnak, eta, horregatik, erabilgarriagoak dira idorreria tratatzeko.\nBarazkien artean, orburua nabarmentzen da (9,4 g zuntz/100 g).\nFruta libragarrienak basoko frutak dira, hala nola andere-mahatsa, mugurdia eta masusta (6-7 g zuntz/100 g), laranja (8 g/100 g), granada eta kiwia (3 g/100 g). Gainerako frutek 2 g/100 g zuntz inguru ematen dute.\nOro har, fruitu lehorrak (almendrak, pinaziak, hurrak, intxaurrak) eta fruta lehortuak (orejoiak, aranpasak, mahaspasak eta piku lehorrak) izaten dira zuntz gehien dutenak. Neurriz kontsumitu behar dira: lehenek gantz asko dute, eta, beraz, kalorikoak eta indigestoak izan daitezke; bigarrenak, berriz, azukre-iturri kontzentratuak dira. Eskukada bat fruitu lehorrek (25 gramo inguru) 2,5-4 g zuntz ematen ditu. Fruta lehortuen artean, aranak dira nagusi (16 g zuntz/100 g), eta, gainera, idorreriarentzat oso erabilgarriak diren etxeko erremedioak egiteko balio dute, hala nola udare- edo sagar-konpota aranekin. Era berean, aranek sorbitola dute (azukre-mota bat) eta hifroxifenilxantinaren eratorriak. Substantzia horiek, zuntzarekin batera, koloneko giharren jarduera estimulatzen dute, eta, ondorioz, libratzea errazten dute eta idorreria saihesten\nPlaterkada on bat lekalek (bi burruntzali) 80-90 g inguru ditu (lehorreko pisua), eta 10 g zuntz ematen. Dieta zuntzarekin aberasteko aukera ona dira lekaleak, eta, gainera, barazkiekin konbinatuz, zuntz gehiago izango dute.\nEra berean, osoko zerealak idorreriaren aurkako elikagairik eraginkorrenetako batzuk dira; beraz, idorreria izanez gero, hobe ogi, biskote eta gaileta integralak hartzea, baita pasta eta arroz integralak ere.\nEbidentzia zientifiko batzuen arabera, gomendagarria da egunero jogurta edo beste esne hartzitu batzuk hartzea, hesteetako igarotze-denbora murrizteko eta idorreria hobetzeko duten eraginkortasunagatik.\nIdorreriari aurre egiteko etxerako gomendio bat aipatuko dugu. Ipini bost aranpasa uretan, eta eduki 12 orduz; denbora hori igaro ondoren, aranak jan eta ura edan, baraurik edo oheratu aurretik. Ohera joan aurretik, laranja-zukua ere har daiteke, iragazi gabe (mamian dagoen zuntz guztia aprobetxatzeko), zukutan bigundutako bi edo hiru aranpasarekin. Etxeko beste erremedio batzuk ere eraginkorrak dira jende askorentzat, hala nola baraurik laranja-zukua edo ur epelez egindako kafe bat edatzea eta kiwi bat jatea.\nIdorreriaren aurkako osagarri dietetikoak\nIdorreria tratatzean, baliteke dieta nahikoa ez izatea. Kasu horretan, profesional batek baloratu beharko du beharrezkoa ote den osagarri bat hartzea, dietari zuntz gehiago emateko.\nGari-zahia edo olo-zahia dira aukera batzuk. Gari-zahia gari-alearen kanpoko estaldura da, eta zuntz disolbaezinetan aberatsenetakoa den iturri dietetikoetako bat da, hesteetako giharrak estimulatzeko eta gaitz hori tratatzeko eraginkorra. Produktu horiek aurkezteko moduak askotarikoak dira: zahia konprimitu gisa har daiteke, baina gosarirako zerealei edo gailetei ere gehitzen zaie. Hala ere, ez da komeni osagarriak hartzean neurriz gain hartzea. Gari-zahiaren kasuan, ez da komeni egunean 20-30 g baino gehiago hartzea, gehiegikeriaren ondorioak ez sentitzeko, hala nola flatulentzia, distentsioa eta sabeleko mina.\nIdorreria dugunerako, glukomananoa da asko erabiltzen den beste osagarri dietetikoetako bat. Tuberkulu batetik (Amorphophallus konjac) datorren polisakarido bat da. Konposatu horrek ura xurgatzen du, eta gel lodi bat sortzen. Horrek hesteetako edukiaren bolumena handitzen du, eta, hala, hesteetako mugimenduak azkartzen dira, eta idorreria konpontzen da.\nBaliteke osagarriak edo sendagai libragarriak ohituraz hartzea ez izatea epe luzerako konponbiderik egokiena; idorreria tratatzeko gakoa idorreria eragiten duten arrazoiak identifikatzea da.\nIdorreriaren ezaugarrietako bat da gorozkien kantitatea eta pisua murriztea, eta hori, maiz, gorozkiak gogortzearekin lotzen da. Hala ere, idorreria definitzea zaila da, arazo subjektiboa baita, eta sintoma eta eragozpen oso partikularrak ditu. Hau da, ez da erraza zehaztea zer den hesteen ohitura normala, hainbat faktore baititu.\nDiagnostikoa errazteko, biztanleria osasuntsu batean jotzen da kaka egiteko ohiko maiztasuna tarte honetan dagoela: astean hiru aldiz eta egunean hiru aldiz bitartean, kasuen % 75ean zailtasunik gabe kanporatuak. Kaka astean hiru aldiz baino gutxiagotan egiten bada, idorreria dagoela jotzen da.\nBizitzaren une batzuetan, idorreria gehiago ager daiteke. Haurrek kaka egiteko zailtasuna izan dezakete; haurdunaldia ere garai kritikoa da; eta, adinean aurrera egin ahala, idorreria kroniko bihurtu daiteke.\nIdorreriaren ezaugarrietako bat da gorozkien kopurua eta pisua murriztea, eta hori, maiz, gorozkiak gogortzearekin lotzen da. Hala ere, idorreria definitzea zaila da, arazo subjektiboa baita, sintoma eta eragozpen oso bereziak dituena. Hau da, ez da erraza zehaztea zer den hesteetako ohitura normala, hainbat faktorek eragiten baitute.\nDiagnostikoa errazago egiteko, uste da biztanleria osasuntsu batean kaka egiteko ohiko maiztasuna hiru aldiz handitzen dela astean, eta hiru aldiz, arazorik gabe kanporatzen direla kasuen %75etan. Kaka astean hiru aldiz baino gutxiagotan egiten bada, idorreria dagoela jotzen da.\nIdorreria gehiago ager daiteke bizitzan. Haurrak kaka egiteko zailtasunaren biktima izan ohi dira; haurdunaldia ere garai kritikoa da; eta, adinean aurrera egin ahala, idorreria kroniko bihurtzen da.\nfrutas-eu idorreria laxantes-eu zuntz


21 gaztek lehen sektorean garatuko dituzte beren enpresa proiektuak, Aldundiaren ...\nGipuzkoako 21 gazte lehen sektorean hasiko dira lanean, Gipuzkoako Foru Aldundiaren babesarekin. Horretarako, Aldundiak dirulaguntza deialdia egin du, 40 urtez azpiko nekazariek enpresa berriak sor ditzaten: 8 gazte lehendik abian ziren ustiategien kargu egingo dira, eta 13k, berriz, ustiategi berriak zabalduko dituzte. Foru Aldundiak 831.940 euro bideratuko ditu 2019an programa honetara, ongi prestatu eta kualifikatutako gazteak jarduera hauetan has daitezen, belaunaldi aldaketa sustatuz, eta garapena, dibertsifikazioa, enplegua eta enpresen sorkuntza bultzatuz.\n«Gipuzkoa ezin da ulertu lehen sektorea gabe. Eta zuek zarete etorkizuna», adierazi du Markel Olano diputatu nagusiak foru jauregian egin den ekitaldian. Ekitaldi horretan egon dira programan parte hartuko duten gazteak, Aldundiko ordezkariak -hala nola Ekonomia Sustapeneko, Turismoko eta Landa Inguruneko diputatu Imanol Lasa, Nekazaritzako eta Landa Garapeneko zuzendari Xabier Arruti, eta Mendietako eta Natura Inguruneko zuzendari Arantxa Ariztimuño-, nekazari gazteei beren proiektuak aurrera eramaten lagunduko dieten zenbait teknikari eta lehen sektoreari lotutako hainbat eragile.\nDeialdi hau urtero egiten bada ere, aurten, lehendabizikoz, topaketa bat egin da sektorean lanean hasiko diren gazteei aitortza egiteko, eta haiekin sektorearen etorkizunari buruzko ideiak partekatzeko. Hori horrela, Aldundiaren babesa irudikatu da ekitaldiarekin, Gipuzkoak landa inguruneari eta landa inguruneko jarduerari ematen dion balioa irudikatuz. Solasaldi emankorra izan da, eta gazteen eta lehen sektoreko eragileen ekarpenak, gogoetak eta proposamenak jaso dira bertan. «Egin duzuen apustuak merezi du horren berri ematea. Aurreko legealdian hasitako bideari eutsiz, datozen lau urteotan gogor lan egingo dugu lehen sektorea bistaratu eta sustatzeko, jarduera hau zuzenean baitago lotuta lurralde oreka, biodibertsitatea, pasaiaren kudeaketa, kalitatezko elikadura edo kultura bezalako balioekin», azpimarratu du Olanok.\n2016tik Aldundiak bakarrik kudeatzen du programa hau. Eskaeren tramitazioa errazteko, urte horretan aurreratu egin zen deialdia. Gainera, deialdiaren arrakasta ikusita, hasierako aurrekontua handitzen joan da urtetik urtera. Aurtengoan, onuradunek jasoko duten batezbesteko kopurua 39.616,19 euro da. Azken lau urteetan 84 gaztek ekin diote beren proiektu profesionalari programa honi esker.


Dantza Zirkuituak bi proposamen dakartza Gipuzkoara | Nontzeberri\nHasiera/ESZENA/Dantza Zirkuituak bi proposamen dakartza Gipuzkoara\nDantza Zirkuituak bi proposamen dakartza Gipuzkoara\nXVII. Dantza Zirkuituaren programazioak bi proposamen ondu ditu aste honetan Gipuzkoan. Ostegunean, hilaren 29an, Ertza taldeak Zehar koreografia aurkeztuko du Zarautzeko Modelo aretoan. Eta biharamunean, hilaren 30ean, ostiralez, DOOS Colectivo konpainia Eibarko Coliseo antzokian izango da Gorpuztu ikuskizunarekin.\nAsier Zabaleta dantzari eta koreografoaren bultzadaz sorturiko Ertza taldearen Zehar koreografiak honakoaz hausnartu nahi du: “Inguratzen gaituen guztiak, gu barne, etengabeko mugimendu zikliko batetan parte hartzen du. Jaiotze eta hiltze errepika baten baitan. Eta gure begietara zerbait hiltzen denean, beste ziklo baten parte izatera pasatzen da. Beste mugimendu berri batetan bilakatzen da. Azken finean bizirik darrai nolabait. Guk asmatutako denbora finitoa motz gelditzen da amaigabeko jario infinito hori neurtzerako orduan”.\nPieza horretan, pertsona baten transformazioen testigu izango da ikuslea. Itxura, emozio, bizipen eta ikasgai ezberdinetan zehar ordubeteko bidaia bat.\nDOOS Colectivo konpainiaren Gorpuztu dantza garaikideko pieza bat da. Piezaren jatorria erlijio ezberdinetako momentu zehatzetan egiten diren gorputz erabileren azterketa da. Eva Guerrerok eta Garazi Lopez de Armentiak gorputzetik hasten den ikerketa lantzen dute. Gorpuztuk ez du erlijio edo kontzeptu erlijiosoez hitz egiten, baizik eta gizakiaren historian atzerakariak diren gaiez.\n“Serenity Suite” eta “Basoa” koreografiak, Araban


Hotelei buruzko albisteak eta jarduerak | Aranzazu Hoteles\nAranzazu Hotelak # Fitur2019 eta gehiago\nAste honetan, urtarrilaren 23tik 27ra 2019ra, FITUR Nazioarteko Azoka egiten ari da, IFEMAk antolatutako nazioarteko turismo ekitaldi handia eta, urtero bezala, Aránzazu Hotelesek ekitaldi ezinbestean parte hartu du. 9 Turismoko 9 Euskadiko Stand 9C standean egon da. Asteazkenean, FITURren hasierako data, Bilbao Bizkaia, lankidetza hitzarmena sinatu da Turkish Airlines konpainiarekin batera, Bilbo eta Asia arteko konexioaren bidez Istanbulen bidez. Azken lau urteotan, bisitari japoniarrak etorritakoak% 45 hazi dira. Linean, Bizkaian dagoeneko bere lehen gida turistikoa da japonieran.